Vreme 598 - Politicka kriza: Ljustenje pozlate\nUlazi se u izbornu kampanju za predsedničke izbore, parlamentarna kriza galopira. Da li je to prilika za novo razmišljanje o socijalnoj strategiji\nDemokratska stranka Srbije podnela je u ponedeljak 17. juna žalbu Saveznom ustavnom sudu na odluku o oduzimanju mandata njenim poslanicima u Skupštini Srbije. Kaže da, ako im se vrate mandati, neće rušiti vladu s radikalima i socijalistima jer da je htela to bi već uradila. Poručuje, međutim, da je posle odluke Saveznog ustavnog suda raspisivanje vanrednih izbora neminovnost.\nPredsedništvo DOS-a u svom prošlonedeljnom saopštenju konstatovalo je da ove godine ističe mandat predsednika republike i da što pre treba raspisati izbore. Predsednik Vlade Srbije Zoran Đinđić, koji po Ustavu o tome ne bi trebalo da bude išta pitan, objašnjavao je da je to zato da bi kandidati imali dovoljno vremena da se pripreme. U nekim izjavama funkcionera Demokratske stranke podseća se da je Miroljub Labus, čiji je imidž u poslednje vreme vezivan za ekonomske reformiste i za G17 PLUS, zapravo i istaknuti funkcioner Demokratske stranke.\nIz nekih razloga, možda u nameri da se izbori raspišu pre usvajanja ustavne platforme državne zajednice Srbije i Crne Gore koje je predsednik SRJ Koštunica opisivao kao svoj trenutni apsolutni prioritet, ti izbori se pominju sada, a njihov početak vezuje se za 21. septembar, datum prvog kruga onih izbora iz 1997. koji su se odvijali u četiri talasa i bili okončani 21. decembra. Setimo se da je Đinđić tada predvodio grupu stranaka koje su bojkotovale izbore i Šešelj se u vakuumu približio socijalistima toliko da je odlučivao fotofiniš i manipulacija glasovima s Kosova.\nPredsednica Skupštine Nataša Mićić je za sada samo izjavila da će započeti konsultacije o tome.\nUSTAV: Predsednik SRJ Vojislav Koštunica izrazio je razočaranje zbog toga što se izbori održavaju pre izmene republičkog ustava i da se o sopstvenoj kandidaturi neće izjašnjavati dok ne budu raspisani. Dragan Maršićanin je potom izjavio da Demokratska stranka Srbije ima svog kandidata za predsednika Srbije, ali da se pre izbora moraju razrešiti mnoga pitanja, pre svega, mora se promeniti Ustav. Usaglašavanje republičkih ustava sa saveznom ustavnom platformom predviđeno je u dokumentu o polaznim osnovama za preutemeljenje savezne države, ali je pitanje da li se tako obimna operacija kakvu predstavlja pisanje novog republičkog ustava može u ovakvim okolnostima završiti u propisanom roku.\nAleksandar Molnar, profesor Filozofskog fakulteta, na naučnom skupu "Rekonstrukcija institucija" za godišnjicu "srpskog oktobra", zaključio je da je 5. oktobra 2000. u Srbiji započela revolucija čiji je ishod godinu dana kasnije bio krajnje neizvestan pošto je obaranjem tiranije Slobodana Miloševića okončana prva revolucionarna faza, dok druga – potraga za jednim stabilnim ustavnim poretkom – još nije otpočela. On je tada ocenjivao da se nalazimo u jednoj vrlo neugodnoj, pa čak i opasnoj međufazi, čije bi produžavanje moglo u velikoj meri da kompromituje dosadašnje rezultate, politički destabilizuje zemlju i, u najgorem slučaju, zaputi revolucionarno kretanje u rotacionom smeru. Polazeći od toga da za prolivenim mlekom ne vredi plakati, on je tada predlagao (zbornik koji sadrži i taj rad izašao je iz štampe ovih dana) da se građanske inicijative civilnog društva usmere na to da se vlasti u Srbiji (i Crnoj Gori) prinude da preduzmu korake za sazivanje ustavotvorne skupštine.\nNeki politikolozi (Zoran Stojiljković) predviđaju da bi zbog potrebe da se promeni republički ustav republički parlamentarni izbori mogli da budu održani početkom iduće godine. Tražeći da se pitanje republičkog ustava reši pre predsedničkih izbora, DSS opominje kako će biti veoma nezgodno da se tek izabranom predsedniku neposredno posle izbora menjaju ovlašćenja.\nIGRA: Pošto Đinđićeva strana još pokušava da produži vek postojeće skupštine, to bi značilo da ona računa s tim da se prvo vidi rezultat predsedničkih izbora pa da u zavisnosti od toga ko bude izabran sadašnja skupštinska većina skroji ustav. Po pitijskim nagoveštajima iz DSS-a (koji ima svog kandidata, ali ne kaže ko je on), može se pretpostaviti da će ta stranka morati da igra na Koštunicu koji, sudeći po sadašnjim sondažama javnog mnjenja, i dalje neprikosnoveno vodi. Ako bi sada bili raspisani i parlamentarni izbori i ako bi DSS izašao na izbore samostalno, dobio bi 22,2 odsto glasova, dok bi ostatak DOS-a, ako na izbore izađe ujedinjeno, dobio 23,4 procenta. SPS bi po tome mogao da računa na 7,6 odsto glasača, radikali na 3,8 odsto, SSJ i SPO 3,7 i 3,5 procenata. To znači da bi DSS mogao da računa na više od 85 poslanika, a DOS na preko 90.\nSada u revidiranom sastavu parlamenta Demokratska opozicija Srbije ima 139 poslanika, a Demokratska stranka Srbije 37, dok Socijalistička partija Srbije, koja se deli, ima 37, Srpska radikalna stranka 23 i Stranka srpskog jedinstva 14.\nMeđutim, verovatnoća da se ta većina održi i posle predsedničkih izbora samo malo je veća od šanse koju su socijalisti imali 2000. godine da održe vlast u republici posle Koštuničine pobede nad Miloševićem na saveznim predsedničkim izborima. Pošto se očito približava frontalni sudar dveju političkih grupacija, rezultat predsedničkih izbora mogao bi, s obzirom na povijanje našeg javnog mnjenja prema pobedniku, bitno da utiče na eventualno odložene republičke izbore. Ako Koštunica pobedi, "ostatak DOS-a" mogao bi ličiti na razbijenu vojsku, ako bi bi kojim slučajem Koštunica izgubio predsedničke izbore, DSS bi verovatno bio desetkovan. Neminovno će se rasplamsavati borba legalista i pragmatičara u institucionalnom vakuumu uz produženu upotrebu revolucionarne retorike.\nMIHELSOVO PRAVILO: Milan Brdar, vanredni profesor Filozofskog fakulteta u Novom Sadu (autor studija o nastanku boljševičkog totalitarnog sistema 19170–23. i 1923–29), u zborniku Perspektive institucionalnih reformi – godina dana tranzicije u Srbiji, kojije ovih dana izašao iz štampe podseća da ovde radi takozvano Mihelsovo pravilo koje univerzalno važi za svakoga ko je na vlasti bez obzira na ideološka i programska opredeljenja. Pravilo Roberta Mihelsa kaže: kako građani zapažaju da vlast odstupa od obećanja, da se oligarhizuje, birokratizuje i otuđuje počinju s kritikom, s prvim argumentima o "izdaji zajedničkih ideala", naročito u odsustvu demokratije.\nTome nasuprot, vrh vlasti, kao žrtva političke logike, svoje akcije i promene racionalizuje "neophodnošću trenutka" i "zadacima dana". Kritičarima uzvraća pozivanjem na najviše, univerzalne vrednosti i strateške ciljeve tako što njihovu realizaciju i sudbinu vezuje isključivo za sebe i svoj opstanak. Brdar piše da ovo pravilo može uspešno da funkcioniše dok se ne potroši kritična masa takozvanog simboličkog kapitala. Mihelsovo pravilo, konačno, obezbeđuje da se instrumentalizam, voluntarizam, bezakonje i slične pojave opravdavaju višim strateškim ciljevima zemlje i povoljnim prilikama za kredite "koje niko izuzev nas ne može da obezbedi" i tome slično.\nBrdar smatra da je, politički gledano, DOS-u kao legitimnom nosiocu vlasti bilo u interesu da od rezultata izbora 2000. neprekidno pravi "revoluciju" jer vlast kojoj ne odgovaraju institucionalna ograničenja njome može da opravdava svoje nelegalno prolongirano opstajanje; i, uostalom, tako je moguća maksimalna eksploatacija "bednih prilika" koje je izazvao prošli režim.\nSUDOVI: U isti kontekst nekako pada i sudar srpskog premijera i srpskog ministra pravde sa sudijama. Taj skandal ne svodi se samo na pokušaj izvršne da se stavi u komandni položaj prema sudskoj vlasti već je to nastavak prilično dugog takmičenja državnih funkcionera u dezavuisanju sudova (ministar pravde, guverner NBJ, članovi RUJP-a, ministar finansija) i političkih stranaka u "kreiranju sudstva".\nMiodrag Radojević, saradnik Instituta za političke studije, u već pomenutom zborniku podseća, na primer, da je u postupku imenovanja sudija prošle jeseni uočena pojava "stranačkih kvota", korišćenje partijskih kriterijuma prilikom izbora sudija; da je izbor 90 odsto sudija opštinskih sudova obavljen po starom Zakonu o sudovima, a razložno je bilo da se to učini po novom koji političarima ipak daje manje mogućnosti. On podseća na jedno prošlogodišnje saopštenje Advokatske komore Vojvodine o "podeli interesnih sfera u pravosuđu", a i na to da je ministar pravde Batić izjavljivao da se pojedine sudije ne mogu imenovati jer se tome protive članovi opštinskih odbora vladajućih stranaka. Radojević navodi eklatantan primer da je za predsednika opštinskog suda imenovano lice koje nikad nije bilo nosilac pravosudne funkcije.\nRadojević piše kako se govori da smene sudija želi narod, a istovremeno vlada finansira akcije Otpora koji vodi kampanju protiv korupcije u pojedinim državnim službama i ministru pravde dostavlja spiskove sudija koje treba smeniti.\nOn smatra da u proteklom periodu, ali i nakon odlaska starog režima, nije uspostavljen parlamentarni poredak, jer nema delotvorne podele vlasti kao ni primene načela o vladavini prava. Još upozorava da se u praksi simulira parlamentarn sistem, jer su pojedine institucije vlasti blokirane, a druge instrumentalizovane. Institucije vlasti predstavljaju izvršne organe predsedništva DOS-a. Narodna skupština je još uvek dekorativni ukras u našem kvaziparlamentarnom sistemu, ikebana. U kadrovskoj politici primenjuje se princip plena, kojeg su se moderna politička društva odrekla tokom XIX veka.\nSve ove dijagnoze, kao što se vidi, izgovorene su i napisane krajem prošle godine na godišnjicu pobede DOS-a i ne tiču se najnovijih primera iz odnosa vlade i parlamenta i vlade i pravosuđa, koji bi ih samo pojačali.\nUkazivanja na slabosti političkog sistema, nedovršenu državu, pravni nihilizam, neustavno stanje, dominaciju partijske države nad vladavinom zakona nisu tako retka među politikolozima i pravnicima. Izgleda da se ipak ne slažu o tome da li je DOS potrošio svoj "simbolički kapital" s obzirom na izvesno osveštavanje i tabuiziranje reforme, reformatora, njihovih priznanja u međunarodnim institucijama.\nANEMIJA: Međutim, u našem javnom životu počinju da se javljaju i autori koji ukazuju na lošu krvnu sliku upravo te široko slavljene reforme. U pomenutom zborniku o institucionalnoj reformi, na primer, Branko Dragaš, bankar, osnivač Beogradske otvorene škole, pod onim Iljičevim naslovom "Šta da se radi?" piše kako smo umesto despotske vlasti dobili malograđane na vlasti koji preziru svoj narod – da na jednoj strani imamo usporeni, dosadni i nepraktični legalizam koji vladajući tvrdi da je opozicija; a na drugoj smušeni, obezglavljeni površni i kriminalizovani pragmatizam koji sprovodi "reforme" po diktatu spolja i po diktatu određenih interesnih grupa.\nDragaš taksativno nabraja negativne indikatore koji su se ispoljili u prvoj godini reforme ( to su podaci iz oktobra 2001, neki su malo promenjeni, a drugi u osnovnom značenju nisu): pad industrijske prozvodnje za 3,7; pad zaposlenosti za 2,8; trgovinski deficit 2,12 milijardi dolara, (35 odsto veći od onog iz prethodne 2000. godine); nema pokretanja proizvodnje; nema direktnih investicija zbog nepoverenja investitora u novu vlast; nema investicionog ciklusa; unutrašnji dugovi narasli su na hiljadu milijardi dinara; devizne rezerve (1,1 milijardi dolara) nisu povećane uvozom već donacijama i kreditima MMF-a.\nOpominjući podaci se polako nagomilavaju ispod reformske pozlate: dr Jovan Ranković, doskorašnji savezni ministar za finansije, ponovo je ovih dana upozorio na to da je prošlogodišnje poslovanje 65.115 preduzeća dovelo do gubitaka od 72,2 milijarde dinara – a to je šest puta veći broj od onog iz prethodne godine. On otvoreno kritikuje svoje učenike na najodgovornijim mestima u državi da "mirno gledaju kuću koja gori", da se zamajavaju sporednim stvarima, da se glože gubeći dragoceno vreme. On upozorava da je 1130 velikih preduzeća, koja čine samo 1,7 odsto ukupnog broja privrednih subjekata u Srbiji, napravilo čak 88 odsto gubitaka, a u njima hleb zarađuje čak oko 800.000 od ukupno 1.367.000 zaposlenih. Najveći ubitak pravi 49 preduzeća crne metalurgije, drugu grupu gubitaša čini 171 preduzeće hemijske industrije, među kojima je i pančevačka Petrohemij, naš najveći izvoznik.\nU utorak, kada ovaj tekst odlazi u štampu, Skupština Srbije pristupa rekonstrukciji vlade u kojoj se (pored ministra za ekologiju, popune ministarstva zdravstva, ministra za lokalnu samouravu, izbora jednog potpredsednika) uvodi i nova ličnost zadužena za industriju i rudarstvo s međunarodnim iskustvom u prestrukturiranju velikih preduzeća Kori Udovički. Ne objašnjava se zašto je dosadašnji ministar Novaković podneo ostavku. Predsednica skupštine pokušava suzbiti pokušaj opozicije da raspravlja o vladi. A potrebno je, s obzirom na okolnosti, upravo suprotno, da se otvori temeljna rasprava.\nSa stanovišta radikalnog liberala Miroslav Prokopijević iz Instituta za evropske studije, međutim, pogrešna je ideja o sanaciji velikih gubitaša pre prodaje: "Tek to je pogrešno. Jer, od kojih će to para oni biti sanirani? Postoje samo dva izvora – domaći i strani. Domaći se svodi na štampanje para – a i 100.000.000 DM u dinarima dovoljno je da izazove visoku inflaciju – pri tome to su mala sredstva za saniranje i jednog jedinog giganta. Stranci, naravno, nisu ludi da daju pare za ‘sanaciju’ propalih firmi. Pošto nema ni domaćih ni stranih novaca za nju, to znači da je sanacija prazna priča."\nProkopijević kaže da domaće vlasti kontrolom štampe, koje se dosta široko praktikuje, mogu pokušavati da stanje u zemlji prikažu kao dobro, čak i da govore o velikim uspesima novih vlasti, ali da je, na primer, fondacija Heritage u Indeksu ekonomskih sloboda za 2002. godinu, koji ima veliki uticaj na privatne investitore, stavila Jugoslaviju na 144. mesto od 155 zemalja.\nBEDA: S druge strane, Milan Nikolić iz Centra za proučavanje alternativa (CPA) u razgovoru u Pres klubu 17. juna upozorava na ono što liberalni radikali ne vole da čuju, da istraživanje CPA signalizira kako čak 53 odsto stanovništva očekuje socijalne nemire. Nikolić se boji da je vladajuća koalicija proćerdala poverenje građana i da stanovništvo danas živi gore nego za vreme Miloševićeve vladavine. On ukazuje na podatak iz istraživanja da čak 80 odsto stanovništva živi u teškim materijalnim uslovima. S druge strane, finansijska vrhuška nasleđena iz Miloševićeve ere i oni koji su se tada enormno obogatili postaju još bogatiji.\nI istraživanje "Socijalna slika i reforme u Srbiji" koje je pomogla fondacija "Fridrih Ebert", a sprovela agencija Faktor plus, pokazuje da oko 50 odsto domaćinstava ima loš materijalni položaj, a da 70 procenata od njih za takvo stanje krivi državu i opšte ekonomske prilike. Oko 27 odsto pruža podršku sadašnjim reformama, a nezadovoljno je čak 45 procenata ispitanika. Siromašniji stanovnici pružaju veći otpor reformama. Zadovoljno je svojim materijalnim statusom samo oko pet odsto njih, dok 50 odsto ocenjuje svoj položaj kao loš.\nMilan Nikolić na nedavnom savetovanju o šansama socijaldemokratije upozoravao je na to da tranzicija ne donosi samo ekonomske reforme već i demokratsku praksu da birači na slobodnim i fer izborima iskažu svoju volju. Istovremena mogućnost da građani biraju koga žele i izloženost traumama šok terapije u ekonomskoj sferi uticaće značajno na način na koji će glasati na sledećim izborima.\nNovi izbori teško da bi rešili situaciju jer niko ne može sam obrazovati vladu, što bi opet dovelo do političkih pogađanja koja odlažu neophodne reforme.\nRASPLAMSAVANJE: Zoran Stoiljković (takođe Pres klub) upozorava da nikakva ekonomska strategija nije definisana, da se stiče utisak kako se povlače ad hoc potezi kojima se problemi rešavaju od danas do sutra. Sindikati nastupaju odvojeno i neorganizovano i zbog toga ne mogu da izvrše nikakav pritisak na vladu. Stoiljković smatra iluzornim da će se ovakva politička situacija moći razvlačiti do redovnih izbora 2004. godine. Vladimira Cvetkovića najviše zabrinjava to što se ne vide pomaci nove vlasti – obezbeđeni su krediti, data obećanja, ali u praksi nema revitalizacije proizvodnje, niti se vidi mogućnost za razvoj zemlje.\nNove vlasti su zadržale matricu stare vlasti jer su zaključile da je lakše vladati bez velike društvene kontrole. Sve to pokazuje da nova politička elita ima velike teškoće s legitimitetom, iz čega proizilaze i drugi problemi vidljivi u svakodnevnom životu građana. On, međutim, ne veruje da će doći do socijalne eksplozije.\nDa oko 51 odsto ispitanika želi da preispita legitimaciju vlasti na vanrednim izborima ukazao je krajem aprila prestižni Centar za politikološka istraživanja i javno mnjenje Instituta društvenih nauka.\nBilo kako bilo, u našem javnom životu nagmilavaju se argumenti za to da se rasplamsavanje parlamentarne krize u Srbiji i najava predsedničkih izbora iskoristi kao povod za preispitivanje socijalne strategije radi ublažavanja tranzicijskog šoka, demontiranja socijalne bombe, prevazilaženja entropije, imobilizacije velikog dela radno aktivnog stanovništva i stanja u kome radnici u velikim preduzećima sede i čekaju plašeći se otkaza, upravljači čekaju, plašeći se smene, a visoki državni funkcioneri se i posle godinu i po dana čude šta su oni pre njih radili.\nNeko će reći da je potreban "srpski nju dil". Uzgred, da li se neko u ovoj dugotrajnoj gužvi setio da bar kupi loz?\nDosadašnja iskustva zemalja Centralne i Istočne Evrope pokazuju da su sve države koje nisu uspele da se odupru provođenju njenog neoliberalnog modela (Rusija, Ukrajina, Rumunija, Bugarska, Albanija) doživele usporavanje ili čak blokiranje tranzicije. Šok terapija je proizvodila efekte suprotne onima koje su očekivali neoliberalno orijentisani ekonomisti.\nIskustva zemalja koje su imale relativno uspešnu ili uspešnu tranziciju (Poljska, Češka, Mađarska, Estonija i Slovenija) pokazuju da je jaka socijaldemokratska alternativa koja u njenoj drugoj fazi provodi gradualne reforme nužni uslov za uspešno okončavanje tranzicije i integraciju u Evropsku uniju za deset do petnaest godina.\nIsto tako oštro kao i sukob legalista i pragmatičara mogao bi da se opiše bratski zagrljaj socijaldemokrata i liberalnih radikala, nevladinih aktivista i vladinih činovnika; tenzije revolucionara i reformista, monetarista i kejnzijanaca, natezanje lustratora i abolicionista.


Milan Dunović: Vlast i opozicija RS nemaju pravo na prigovor, šute na Dodikov govor o dvije srpske države\nPovodom organizirane i ujedinjenje hajke na predsjedavajućeg Predsjedništva BiH i predsjednika DF-a Željka Komšića a sve zbog čestitke za Dan nezavisnosti Kosova, oglasio se potpredsjednik DF-a Milan Dunović.\n“Predstavnici vlasti i opozicije iz manjeg bh. entiteta umjesto što upućuju uvrede na račun predsjedavajućeg Predsjedništva BiH, zanemarujući da je istu ili sličnu čestitku uputio i predsjednik Sjedinjenih Američkih Država, nisu bilo ovako glasni kada je Milorad Dodik jučer u Srbiji nastavio sa svojom separatističkom retorikom i politikom kazavši da Srbi danas imaju dvije države – Srbiju i Republiku Srpsku. Niko od predstavnika vlasti i opozicije nije rekao ni riječ protivljenja, a kamoli da je osudio ovakav čin. Zato danas, nijedni ni drugi, nemaju nikakvo pravo spočitavati bilo kome i bilo šta, posebno kada se u cijelom svijetu zna čije aktivnosti i politika su regiju dovele na ivicu sukoba.\nOsim toga, nismo bili u prilici čuti ni od predstavnika vlasti niti opozicije da im smeta nagrađivanje ratnih huškača pod pokroviteljstvom Srbije Republika Srpska je entitet u Bosni i Hercegovini i nikada neće biti država. Država jeste i biće uvijek Bosna i Hercegovina”, kazao Dunović.\nViše od 7000 firmi u Hrvatskoj zatražilo je mišljenje o zapošljavanju čak 50.000 stranih radnika u 300, mahom deficitarnih,...\nZaobilazi BiH: Pelješki most uveliko mijenja jadranski turizam, ni u Hrvatskoj...


Ledeni izazov: Stanija Dobrojević obara rekorde na Jutjubu! (Video) - ShowBiz - Region - Vesti - Svet Plus\nLedeni izazov: Stanija Dobrojević obara rekorde na Jutjubu! (Video)\nNakon što je prihvatila Ledeni izazov koji joj je uputio Viktor Živojinović, video Stanija Dobrojević obara rekorde na Jutjubu, za samo 24 sata snimak sa njenim polivanjem vodom videlo je preko 200.000 ljudi.\n20:46 22. AVG 2014.\nSvi su sa nestrpljenjem iščekivali trenutak, kada će Stanija Dobrojević objaviti svoj video polivanja vodom u humanitarnoj akciji "Ledeni izazov", koja za cilj ima podizanje svesti i prikupljanje pomoći za obolele od od Amiotrofične lateralne skleroze (ALS).\nA kada je taj trenutak došao, mreža Jutjub bukvalno se usijala, Stanijin video je za nepuna 24 sata pogledalo preko 200.000 ljudi. Slobodno možemo reći, da njeno prihvatanje izazova obara sve rekorde. Ukoliko niste imali prilike da vidite kako izgleda Stanijino polivanje vodom, mi ćemo vas podsetiti:


Dve iranske banke dolaze u Evropu | EurActiv Srbija\nDve iranske banke dolaze u Evropu\nObjavljeno : 05.09.2016.\t Tweet\nDve iranske privatne banke otvoriće filijale u Nemačkoj u cilju razvoja privredne razmene između Irana i Evrope nakon ukidanja međunarodnih sankcija, najavio je visoki zvaničnik Irana, a preneto je na sajtu centralne banke te zemlje. Za sada nijedna velika međunarodna banka ne radi sa Iranom iz straha od kaznenih mera Vašingtona koji i dalje primenjuje sankcije Iranu.\nTo će biti prve dve privatne iranske banke koje će otvoriti filijale u Evropi od postizanja sporazuma Irana i Zapada o nuklearnom programu Teherana i ukidanja sankcija EU u januaru ove godine.\nReč je o bankama Kavarmianeh (Khavarmianeh), poznata kao Midl ist benk (Middle East Bank) i Sina, koje će kako je naveo potpredsednik Iranske centralne banke Akbar Komeijani, otvoriti predstavništva u Bavarskoj.\nOd ukidanja sankcija Iran pokušava da uspostavi normalne bankarske odnose sa ostatkom sveta, pre svega sa Evropom.\n"Ovo je premijera od Islamske revolucije iz 1979. godine. Nadamo se da ćemo otvoriti našu filijalu do kraja 2016. godine", izjavio je za AFP generalni direktor Midl ist banke Parviz Aghili.\nU ovoj banci navode da su sklopili i sporazum sa pokrajinom Bavarskom.\nPolako do bankarskih odnosa\nU Nemačkoj su već prisutne banke Meli (Melli) i Sepah, koje su povezane sa državom.\nNemačka je pre pooštravanja međunarodnih sankcija 2012. godine bila jedan od najznačajnijih ekonomskih partnera Irana, a od sklapanja sporazuma o nuklearnom programu nemačke firme pokušavaju da ojačaju aktivnosti u Iranu.\nPotpredsednik Iranske centralne banke Komeijani rekao je da se izvoz nafte u Evropu trenutno reguliše u evrima preko nemačke centralne banke.\n"Uspostavili smo i bankarske odnose sa nemačkim bankama, posebno EIH", naveo je Komeijani, koji je i potvrdio da nemačke banke, vladina KFW i AKA, rade ss Iranom. EIH je skraćenica od Ojropeiš-iraniše handelsbank (Europaisć-Iranisće Handelsbank), u prevodu evropsko-iranska poslovna banka.\nUprkos ukidanju međunarodnih sankcija, nijedna velika međunarodna banka još nije prihvatila da radi sa Iranom iz straha od kaznenih mera SAD.\nSAD uprkos sporazumu o nuklearnom programu i dalje nastavljaju sa sankcijama Iranu zbog balističkog programa, pitanja ljudskih prava i terorizma, a posebno protiv takozvanih Čuvara revolucije, elitne armije ovog islamskog režima.


PLANINARSKI KLUB SUBRA ODRŽAO VANREDNU IZBORNU SKUPŠTINU KLUBA – Radio Herceg Novi\n26. Mart, 2019 2:48 pm\nHomeSportPLANINARSKI KLUB SUBRA ODRŽAO VANREDNU IZBORNU SKUPŠTINU KLUBA\nnov. 09, 2018 at 9:09 am\nPLANINARSKI KLUB SUBRA ODRŽAO VANREDNU IZBORNU SKUPŠTINU KLUBA\nprije 5 mjeseci nema komentaraDuško AvramovićPlaninarski klub Subra Herceg Novi\nPlaninarski klub „Subra“ iz Herceg Novog, shodno novom Zakonu o sportu, održao je vanrednu izbornu sjednicu Skupštine kluba, na kojoj je izabrano novo rukovodstvo a akta prilagođena novom zakonu. Novi, stari predsjednik kluba Duško Avramović smatra, da je sve urađeno po protokolu i da ne postoje barijere da klub izvrši preregistraciju u Ministarstvu sporta.\n-Smatram, da smo dobro odradili posao. Održali smo Skupštinu kluba, na kojoj smo izglasali rukovodeće organe kluba a članovi Upravnog odbora PK „Subra“ su Dejan Tušup, Nikola Brajević, Marinko Peruško, Dejan Verigo, Željko Starčević, Igor Mareš, koji je i sekretar kluba, Iva Verigo i Danilo Brajević. Procedura koju je zadalo Ministarstvo sporta je komplikovana, i mišljenja sam da određeni broj klubova u Crnoj Gori neće u zadatom roku ispoštovati rokove, a samim tim i neće uspjeti da se preregistruje. Saradnja sa Opštinom Herceg Novi i službama zaštite našeg grada i gradova u okruženju je odlična. Sarađujemo sa klubovima iz okruženja i ta saradnja je na visokom nivou. Mnoštvo je planova vezanih za narednu godinu a mi ćemo javnost blagovremeno obavijestiti o tome, poručuje Duško Avramović predsjednik PK Subra.\nPlaninarsko, smučarsko društvo ”Subra” iz Herceg Novog osnovano je 1932. godine i u to doba njegovi su članovi organizovali jednodnevne boravke na Orjenu, najčešće na lokaciji Vratlo, uz mogućnost skijanja tokom čitavog zimskog perioda.\nTagovi:Duško AvramovićPlaninarski klub Subra Herceg Novi\nTENIS – DANKA U POLUFINALU ŠENŽENA


Kanton Sarajevo /Elvedin Okerić na čelu Skupštine, Adnan Delić jedan od ministara / Radio Sarajevo\nFoto: Arhiv/Okerić i Delić\n07. 12. 2020. u 15:10:00 Radiosarajevo.ba\nElvedin Okerić iz Naroda i Pravde bit će novi predsjedavajući skupštine Kantona Sarajevo.\nČetiri člana rukovodstva Skupštine Kantona Sarajevo održalo je danas, u skladu sa Poslovnikom, sastanak na kojem je jednoglasno odlučeno da u narednom periodu predsjedavajući Skupštine bude Elvedin Okerić.\nPrijedlog za njegovo imenovanje dala je Danijela Kristić, a koja će uz Vibora Handžića i Smiljanu Viteškić nastaviti obnašati funkciju dopredsjedavajućih Skupštine KS, saopćeno je iz Službe za protokol i press Kantona Sarajevo.\nVeć je poznato da će novi/stari mandatar biti Edin Forto. Imena novih kantonalnih ministara još nisu poznata, ali jeste troje starih.\nTako će Lejla Brčić opet biti ministrica pravde i uprave, Adnan Šteta ministar saobraćaja, dok se Admir Katica vraća na čelo Ministarstva unutrašnjih poslova KS. U SDP-u i Našoj stranci, kazali su za FTV da još nisu dogovorili imena ministara.\nIsto su za kazali i u NiP-u, s tim da su potvrdili da će jedan od budućih ministara biti Adnan Delić.\nDelića je inače javnost upoznala tokom ovogodišnjih lokalnih izbora kao kandidata četvorke za načelnika opštine Novi Grad.\nTagovi: četvorka Vlada KS ministri Skupština KS Kanton Sarajevo\n! / Elvedin Okerić je nasljednik Mirze Čelika u rukovodstvu Skupštine KS


Kompanija „Energoprojekt holding“ nalazi se na 118. mestu rang liste 200 najvećih međunarodnih projektantsko – konsultantskih firmi.\nKako je saopšteno iz ove srpske kompanije, u čijem sastavu posluju „Energoprojekt visokogradnja“ i „Energoprojekt niskogradnja“, rang lista je sastavljena na osnovu ukupnih prihoda koje građevinska preduzeća ostvaruju na inostranom tržištu.\nPlasman na 118. poziciju je za pet mesta bolji u odnosu na prošlogodišnju listu, kada se „Energoprojekt“ našao na 123. mestu.\nU konkurenciji najvećih svetskih izvođača radova, „Energoprojekt holding“ neznatno je pokvario plasman i sa 186. skliznuo na 190. poziciju.\n„Energoprojekt visokogradnja“, kao izvođač radova, ugovorio je i novi posao na gradilištu u Rusiji, gde će izvoditi radove na izgradnji stambenog kompleksa u gradu Siktivkaru, čija je procenjena vrednost oko pet miliona evra.\n#energoprojekt #Energoprojekt holding #Energoprojekt visokogradnja #konsultantske firme


Kosovo demantuje navode da je Burundi povukao priznanje • RTK\nMinistarstvo spoljnih poslova Kosova reagovalo je nakon skorašnjih medijskih izveštaja da je Burundi povukla priznanje nezavisnosti Kosova. Ministarstvo spoljnih poslova je u saopštenju za medije potvrdilo da nisu dobili zvanično pismo burundskih vlasti o povlačenju priznanja.\nMediji u Beogradu, pozivajući se na visoke državne službenike, izvestili su u utorak da je afrička država Burundi povukla svoju odluku o priznanju nezavisnosti Kosova.\nOvo je potvrđeno tokom posete Beogradu burundskog ministra spoljnih poslova, Alaina Aimea Njamitvea u utorak.\nAli kosovske vlasti kažu da nisu dobile nikakav službeni dokument iz Burundi koji bi mogao da se smatra poništenjem verbalne note o priznanju Kosova kao nezavisne države, koja je primljena 16. oktobra 2012 godine, insistirajući na tome da prema međunarodnom pravu ne postoji politički akt kao što je "ukidanje priznanja".\n"Ministarstvo spoljnih poslova Kosova želi da ponovi da su takve izjave i izveštaji nastavak srpske destruktivne politike koja kroz lažne vesti stvara izmišljotine, čiji je cilj prvenstveno potkopavanje jačanja kosovske državnosti na međunarodnom nivou i sprečavanje integracije Kosova", navedeno je u saopštenju za štampu.\nVeselji ponovio, nema veze sa zelenašenjem\nHaradinaj Vučiću: Vreme je za evropske vrednosti\nUhapšen pripadnik OVK Remzi Šalja\nHaradinaj sa ambasadorima Francuske i Nemačke\nVeselji od EU traži da se izjasni o izjavama gradonačelnika


Šetnja pasa i zabrana kretanja - Feniks\nOd uvodjenja vanrednog stanja 16. marta u Republici Srbiji, zbog pandemije Corona virusa Covid-19, obratio nam se veliki broj gradjana sa pitanjima vezanim za izvodjenje pasa, koje je zbog policijskog časa u večernjim časovima postalo nemoguće. Tim povodom udruženja za zaštitu životinja Nada za životinje - Riska, zastupnica Milja Krivokuća, MIA AR, zastupnica Jelena Zarić, Link plus, zastupnica Nataša Vukmirović i Feniks, zastupnica Milica Ranković uputila su dopis/mejl predsednici Vlade, Ani Brnabić (21.03.2020), sledećeg sadržaja:\nPoštovana, Veliki broj gradjana/vlasnika pasa obratio nam se zbog problema koji je nastao sa uvodjenjem policijskog časa, a odnosi se na izvodjenje pasa u večernjim časovima.\nOvim putem apelujemo da razmotrite mogućnost da vlasnicima pasa bude dozvoljeno da prošetaju svoje ljubimce u vreme policijskog časa, tj. uveče. Radi se o kratkoj šetnji (oko 15-tak minuta) koja za cilj ima obavljanje fizioloških potreba s obzirom da su psi naučeni da fiziološke potrebe ne obavljaju u stanu nego napolju.\nSmatramo da bi ova dozvola omogućila smanjenje stresa kod vlasnika (jer je nemoguće objasniti psu zašto ne može da izadje), a takodje bi smanjila gužvu koja se nepotrebno stvara u periodu od 19 do 20 sati kada svi krenu napolje, s obzirom da se inače izvode u 22, 23,24 časa ili kasnije.\nVerujemo da razumete našu zabrinutost i želju da omogućimo gradjanima da i u ovoj situaciji ostanu odgovorni vlasnici, a da pritom ne ugroze red i disciplinu koji su nam svima neophodni u borbi sa virusom.


SNP: Peruničić i Pavićević da budu propisno kažnjeni zbog nezakonitog prisluškivanja – Borba\nU moru afera bivše vlasti koje se ovih dana otkrivaju posebno mjesto pripada onoj o praćenju i snimanju pokojnog mitropolita Amfilohija i lidera nekadašnje opozicije, među kojima i predsjednika SNP CG Vladimira Jokovića, koje je sprovodila Agencija za nacionalnu bezbjednost, saopštili su iz Socijalističke narodne partije.\nOva stranka očekuje da ovaj slučaj dobije adekvatan pravni epilog, odnosno da bivši direktor ANB-a Dejan Peručinić i agent Srđa Pavićević, koje je Specijalni policijski tim označio kao odgovorne za ove postupke, budu propisno sankcionisani.\n“Ovo je još jedna potvrda naših tvrdnji da smo do 30. avgusta prošle godine živjeli u zarobljenoj, privatnoj državi, u kojoj niko ko je promišljao drugačije od bivše vlasti nije promicao „radaru“ tajnih službi. Klasična politička policija, u funkciji zaštite i opstanka DPS-a i njenog prvog čovjeka, nije se libila da krši pozitivne zakonske propise naše države kako bi svojim šefovima obezbijedila materijale o aktivnostima njihovih političkih oponenata”, navode iz SNP-a.\nKako dodaju, umjesto da prate i sankcionišu pripadnike kriminalnih bandi i klanova u čijim je ratovima stradalo desetine ljudi, ANB se bavila praćenjem nekadašnje opozicije, ne vodeći računa da time krši osnovna ljudska prava.\n“Sigurni smo da je ovo samo početak, te da će se vremenom otkriti sve ono što je rađeno u proteklih trideset godina vladavine DPS-a. Izražavamo očekivanje i nadu da će se u poštenom i zakonitom sudskom postupku utvrditi sve činjenice o ovoj aferi i da će svi involvirani dobiti zaslužene kazne. Takođe, očekujemo da se ovakvi slučajevi više nikada ne ponove, te da više niko nikad ne bude predmet praćenja i obrade tajnih službi samo zato što ne djeluje u skladu sa željama i potrebama vlasti, ma sa koje strane ona dolazila”, poručili su iz ove stranke.


Ova tragikomična ekskurzija Abazovića, Radulovića, Mickeja, Srzentićke o trošku građana Crne Gore je imala samo dnevno politički cilj, kako bi se stvorila lažna slika o navodnoj podršci SAD-a ovoj veseloj Vladi. Ideja o ovom blamiranju Vlade i države došla je od vlasnika drugosrbijanskog tabloida VESTI, koji se trude, iz sve snage, da dobiju makar jednu riječ podrške njihovom promašenom i bolesnom planu da DF, kao najjača politička struktura u vladajućoj koaliciji ne može biti dio Vlade.\nA stav SAD-a je nepromijenjen, kao i od strane Predsjednice EK Ursule fon den Lajen koja je rekla da građani biraju vlast u CG, a ne EK. Dakle, istu poruku su dobili i u Vašingtonu.\nOno što je važno konstatovati kod Ministra populizma, Milojka Mickeya Spajića, jeste sledeće:\nI na kraju, Imajući u vidi da su Abazović, Radulović, Mickey i Srzentićka išli po zadatku vlasnika drugosrbijanskog tabloida “VESTI” i radi njihovih političkih interesa, bilo bi pošteno da su i Vesti platile troškove od nekoliko desetina hiljada EUR, a ne građani Crne Gore.\nPortparol PzP i poslanik DF


SerbianAdventures - Privatni povratni prevoz od aerodroma Beograd do Zlatibora, do 4 osobe\nKod ture: #542\nNaručite unapred vaš prevoz od aerodroma Beograd do Zlatibora. Rezervišite online po najpovoljnijim cenama.\nPrevoz od aerodroma Beograd do Zlatibora i nazad\nPlaćanje kreditnim karticama na licu mesta\nTreba vam prevooz od aerodroma Beograd do Zlatibora? Naš vozač će vas čekati na aerodromu sa tablom na kojoj će oisati vaše ime i odvešće vas brzo i bez problema do Zlatibora. U slučaju da vaš let kasni, čekanje do 2 sata u odnosu na najavljeno vreme, vam se neće naplatiti. \nPo završetku vašeg odmora vozač će vas čekati u dogovoreno vreme ispred hotela i dovesti vas na vreme do aerodroma.\nAko prevoz od aerodroma Beograd do Zlatibora rezervišete minimum 4 dana ranije, primenjuje se promotivna cena vožnje.\nU rezervaciji naznačite datum i vreme vašeg dolaska na aerodrom Beograd kao i broj vašeg leta i broj osoba. Takođe naznačite i kako želite platiti uslugu.\nPlaćanje je moguće Paypallom unapred, u kešu ili kreditnom karticom VISA ili Master card na licu mesta. Ako je plaćanje karticom obavezno navesti u rezervaciji.\nod 24000 RSD\nRezervišite privatni transfer od aerodroma Beograd do vašeg hotela u centru grada. Rezervišite online, minimum 3 dana unapred i obezbedite ...\nSledeći polazak: Čet 30.06.2022\nTrajanje ture: 45 m\nSledeći polazak: Sre 29.06.2022\nCena od * : 24000 RSD\n× 24500 = 0\nRezervacija ture: Privatni povratni prevoz od aerodroma Beograd do Zlatibora, do 4 osobe


Rušenje Ajfelovog tornja 18. i 20. decembra - Muški Portal\nMuški Portal » Kultura » Rušenje Ajfelovog tornja 18. i 20. decembra\nRušenje Ajfelovog tornja 18. i 20. decembra\nNakon što je premijerno izvedena na otvaranju 51. Internacionalnog teatarskog festivala MESS, predstava Kushtrima Bekteshija prema tekstu Jetona Neziraja “Rušenje Ajfelovog tornja” bit će ponovo izvedena u nedjelju, 18. i utorak 20. decembra na sceni Sarajevskog ratnog teatra – SARTR.\n“Rušenje Ajfelovog tornja“ je tragikomedija koja se bavi nekim od najaktuelnijih evropskih problema – uvođenjem zakona o zabrani nošenja nikaba u javnosti, terorizmom kao posljedicom niza globalnih političkih i vjerskih sukoba, te odnosom Zapad – Islam.\nPredstava suočava kulturne podjele, nesporazume, vjerski fanatizam, nasilje i pitanje demokratije i individualnih sloboda, a iznad svega želi tretirati nerazumijevanje, stereotipe, predrasude i njihove posljedice, saopćeno je iz press službe Festivala MESS.\nMuški portal FOTO Jedan most ponudio je nevjerovatnu zabavu ovoga ljeta\nRelated ItemsFilmMESS festivalSARTRUmjetnost\nLucky Market 3: Be creAKtive! Edition\nNovogodišnji koncert: Bečka filharmonija pod dirigentskom palicom Marissa Jansonsa


Izvor: B92, 22.Jan.2022, 10:48\nProf. dr Branislav Tiodorović, epidemiolog I član kriznog štaba izjavio je da ne treba podcenjivati omikron, pogotovo sada kada je aktuelan i virus gripa, što zajedno sa njim čine fluronu, koja za sada još uvek predstavlja opasnost da bi pandemija eventualno mogla da se produži.. U Zagrebu od posledica korone umrlo 11godišnje dete. Lekari kažu da je imalo uobičajenu kliničku sliku, međutim, Tiodorović ističe da se to događa svugde u svetu, te da zbog toga i dodatno...\nIzvor: B92, 22.Jan.2022, 09:54\nTri američke studije objavljene danas pružile su dodatne dokaze da su vakcine protiv koronavirusa efikasne protiv omikron varijante, bar kod ljudi koji su primili buster doze. To su prve velike američke studije o tome koliko vakcine štite od omikrona, saopštili su zdravstveni zvaničnici.. Zaključci su slični ranijim istraživanjima, uključujući studije u Nemačkoj, Južnoafričkoj Republici i Britaniji, koje pokazuju da su postojeće vakcine manje efikasne protiv omikrona...\nIzvor: B92, 22.Jan.2022, 09:11\nDa li vas muči zapušen nos? Ako želite da saznate kako otpušiti nos, evo nekoliko saveta i prirodnih rešenja koja vam mogu pomoći.. Svako ko je ikada imao začepljen nos zna koliko problema ovo stanje može izazvati. Osim što vam nos stalno curi, zapušen nos može biti uzrok glavobolja, a u ozbiljnijim slučajevima izaziva i zapaljenje sinusa. Od davnina, crni luk se smatra jednim od najsnažnijih prirodnih antibiotika. Fenolne komponente imaju jako antibakterijsko...\nIzvor: Stetoskop.info, 20.Jan.2022, 18:06\nIzvor: VOA, 21.Jan.2022, 10:47\nViše od 1,2 miliona ljudi umire svake godine direktno od inficiranja bakterijama koje su otporne na nekoliko antibiotika, prema novoj studiji, što multirezistentne bakterije čini daleko smrtonosnijim od HIV/AIDS-a ili malarije. Još 4,95 miliona smrtnih slučajeva povezano je sa ovim multirezistentnim bakterijama. "Procenjuje se da ako ne pronađemo alternative do 2050. godine, milioni života će biti izgubljeni i da će biti izgubljeno 100 hiljada milijardi dolara [ekonomske] proizvodnje",...\nKovid i čovek sklapaju primirje - šta bi trebalo da sledi?\nProf. dr Radmilo Janković, zamenik direktora KC Niš rekao je za RTS da za razliku od dramatičnih scena koje se mogu videti u kovid ambulantama na sreću se taj pritisak ne preliva na bolnice.. Redovi su i dalje ispred kovid ambulanti, a ono što dodatno otežava situaciju je sve veći broj zaraženih lekara. U Nišu je otvorena i četvrta kovid ambulanta. Prof. dr Radmilo Janković, zamenik direktora KC Niš rekao je za RTS da se poslednjih dana beleži povećanje broja...\nIzvor: VOA, 20.Jan.2022\nAustrijski parlament podržao je obaveznu vakcinaciju protiv kovida 19 – što je prva odluka takve vrste u Evropi koja će stupiti na snagu 1. februara. Očekuje se da će potpuna primena početi u martu. Sa tom odlukom saglasilo se 137 poslanika, dok ih je 33 bilo protiv. Obavezna vakcinacija odnosi se na sve austrijske građane starije od 18 godina. Izuzeci važe za trudnice, osobe koje iz medicinskih razloga ne mogu da se imunizuju ili koje su se oporavile od koronavirusa u poslednjih šest...


Ruski borbeni avion narušio turski vazdušni prostor\nNaslovnica Centralna Azija Rusija Ruski borbeni avion narušio turski vazdušni prostor\nTurska – Turska je saopštila da je ruski borbeni avion u subotu, 3. oktobra, narušio turski vazdušni prostor, na području distrikta Yayladagi kod Hataya, na jugu zemlje.\nU pisanom saopštenju Ministarstva vanjskih poslova Republike Turske navedeno je da su dva turska lovca F-16 tokom obavljanja redovnih letova spiječile ruski avion, koji je ponovo preletio na sirijsku stranu i napustio turski vazdušni prostor.\nU saopštenju je istaknuto da je ambasador Rusije u Ankari pozvan u Ministarstvo vanjskih poslova i da je upućen snažan protest zbog pomenute povrede.\nMinistarstvo je saopštilo kako je zatraženo da se ovakve povrede više ne ponavljaju, te da će se u suprotnom, u slučaju nastanka eventualne neželjene situacije, odgovornom smatrati Rusija.\nU međuvremenu, ministar vanjskih poslova Feridun Sinirlioglu je reagovao nakon ovog incidenta i istog dana pozvao ruskog kolegu Sergeja Lavrova, a tokom razgovora je ponovio slične izjave o ovom pitanju.\nFeridun Sinirlioglu je obavio telefonske razgovore sa šefovima diplmatija Sjedinjenih Američkih Država, Velike Britanijae Francuske i Italije, a ovoj temi razgovaraće i sa generalnim sekretarom NATO-a Jensom Stoltenbergom i njemačkim ministrom vanjskih poslova Steinmeierom.


Đurić: Beograd opredeljen za nastavak dijaloga • RTK\nDirektor Kancelarije za Kosovo, Marko Đurić, sastao se danas sa regionalnom direktorkom za Jugoistočnu Evropu u Ministarstvu spoljnih poslova Savezne Republike Nemačke Suzanom Šic, navodi se u saopštenju.\nKako se navodi u saopštenju, Đurić i Šic razmotrili su najnovija politička i bezbednosna dešavanja na Kosovu, kao i aktivnosti Beograda u nastojanjima da se problemi na Kosovu reše dijalogom i kompromisom.\n"Beograd je opredeljen za nastavak dijaloga sa Prištinom i miroljubivo rešavanje svih nesuglasica u regionu, međutim Priština, uporno, umesto u pravcu stabilizacije prilika, deluje u pravcu destabilizacije regiona", dodaje se u saopštenju.\nĐurić je u tom kontekstu govorio o "nastojanjima da se zanemari politička volja srpskog naroda na Kosovu, izražena kroz jednodušnu podršku Srpskoj listi, ali i bezbednosnim provokacijama poput jutrošnjeg upada albanskih sprecijalaca u Severnu Mitrovicu", stoji u saopštenju.\nOsmani izrazila saučešće porodicama preminulih od Kovid-19


Lajčak: Iskoristiti svaki trenutak do odluke EU | EurActiv Srbija\nLajčak: Iskoristiti svaki trenutak do odluke EU\nObjavljeno : 23.02.2012. | Ažurirano : 24.02.2012.\t Tweet\nŠanse Srbije da dobije status kandidata za članstvo u EU znatno su se povećale postizanjem sporazuma u Briselu o predstavljanju Kosova na regionalnim skupovima. Sporazum je postignut 24. februara, tri dana uoči sastanka šefova diplomatija EU koji će razmeniti stavove svojih vlada o odluci o Srbiji, nakon čega bi početkom marta trebalo da se donese i konačna odluka. Samo dan ranije, 23. februara, kada se dogovor još nije nazirao, beogradski Centar za spoljnu politiku organizovao je skup o značaju te odluke i izgledima da ona bude pozitivna. O tome su u Beogradu razgovarali zvaničnici Srbije i EU, kao i predstavnici Evropskog parlamenta i relevantnih organizacija. Šef grupe socijaldemokrata u Evropskom parlamentu Hanes Svoboda ukazao je da će i u slučaju dodele statusa kandidata rešavanje kosovskog problema nastaviti da ima veliki značaj za napredak Srbije ka EU, pa i za otvaranje pregovora o članstvu. Visoki zvaničnik u Evropskoj diplomatskoj službi EEAS Miroslav Lajčak pozvao je da se iskoristi svaki trenutak da bi se ostvarili uslovi za sticanje statusa kandidata, a ocenio je i da kriza u EU ne umanjuje značaj proširenja.\nŠef grupe Socijaldemokrata u Evropskom parlamentu Hanes Svoboda (Hannes Swoboda) istakao je da sporazum o regionalnom predstavljanju nije jedino pitanje u odnosima Srbije i EU i rekao da bi status bio moguć i bez toga u slučaju da se oceni da nije Srbija bila nekonstruktivna strana.\nOn je podsetio da za dobijanje statusa kandidata bitna i primena već postignutih sporazuma. "Reč je o paketu pitanja za dobijanje statusa kandidata i o kritičnoj masi koju Srbija treba da ostvari", kazao je on.\nNa pitanje kada bi Srbija mogla da očekuje pokretanje pregovora u slučaju da dobije status kandidata u martu, on je rekao da će to pre svega zavisiti od toga da li će naredna vlada nastaviti da preduzima neophodne korake poput primene sporazuma sa Kosovom. U tom slučaju, uz povoljno mišljenje Evropske komisije, pregovori se mogu očekivati već do kraja godine, smatra Svoboda.\nOn je rekao da u Evropskom parlamentu postoji snažna volja među vodećim parlamentarnim grupama da se promoviše kandidatura Srbije, iako postoje razlike u stavovima u vezi s Kosovom.\nNa pitanje da li vlade zemalja članica sada imaju veću ulogu u odlučivanju o proširenju nego ranije, on je rekao da ne misli da je došlo do bitnijih promena i da su i ranije zemlje članice imale bitan uticaj u tome. Proširenje je, kako je istakao, uvek bilo domen "podeljene odgovornosti" između institucija i članica.\nSvoboda je rekao da ne veruje da priznavanje Kosova treba da bude uslov za napredak Srbije u pridruživanju EU, ali da to pitanje treba rešiti do ulaska zemlje u Uniju.\nPoslanik Evropskog parlamenta i bivši ministar spoljnih poslova Grčke, Dimitrios Drucas ocenio je da ranija inicijativa grupe manjih članica EU da se proces proširenja na Zapadni Balkan ubrza nije bila neuspešna.\nOn je najavio da Grčka planira da iskoristi naredno predsedavanje EU 2014. godine da organizuje novi samit EU i Zapadnog Balkana po ugledu na Samit u Solunu 2003. na kojem je potvrđena evropska perspektiva zemalja regiona. Ideja je da se na takvom skupu postigne saglasnost o okvirnom datumu prijema zemalja Zapadnog Balkana u Uniju.\nViši savetnik u konsultantskoj kući Roland Berger i bivši poslanik u Bundestagu Johanes Jung (Johannes) rekao je da u nrmačkoj vladi postoji usaglašen stav u pogledu proširenja, ali da poslanici vodeće članice vladajuće koalicije Hrišćansko-demokratske unije (CDU) nisu toliko čvrsto opredeljeni za proširenje.\nNa pitanje da li bi nemačka privreda mogla da utiče na stav nemačke vlade, on je rekao da je nemačka privreda vrlo organizovana, sa puno lobističkih grupa i da je Rusija dobar primer kako ona promoviše svoje interese.\nLajčak: Iskoristiti svaki trenutak do odluke\nNa skupu je učestvovao i Izvršni direktor za Evropu i Centralnu Aziju u Evropskoj službi za spoljne poslove Miroslav Lajčak, koji je izrazio je nadu da "neće biti unilateralne blokade" odluke o dodeli statusa kandidata Srbiji.\n"Za tu odluku je potreban konsenzus. U EU postoji snažan osećaj da proces pridruživanja ne sme da se uslovljava pitanjima koja nisu vezana za taj proces. Nadam se da neće biti unilateralne blokade. To je sve što mogu da kažem", kazao je Lajčak\nEvropski zvaničnik je istakao da je regionalna saradnja ključni element procesa saradnje i pridruživanja u regionu Zapadnog Balkana i s tim u vezi ukazao na značaj uspeha dijaloga Beograda i Prištine.\nLajčak je istakao da je važno da se pozitivan odgovor o kandidaturi Srbije dobije sada, imajući u vidu da Srbiju ove godine čekaju dva izborna procesa. "Treba uraditi sve da se pozitivan odgovor dobije sada. Treba iskoristiti svaki sat do odluke Evropskog saveta (ES)", poručio je.\nLajčak je 23. februara kazao i da je prerano za predviđanje odluke Evropskog saveta, pošto se, kako je rekao, u ovom trenutku "mnogo toga dešava u Beogradu, Prištini i Briselu". "Srbija je uložila mnogo truda. Uspesi su priznati, posle mišljenja EK i preporuke da Srbija postane kandidat i da počne pregovore, kada ispuni uslov - Kosovo", kazao je Lajčak.\nEvropski zvaničnik je ukazao i da zamrznut sukob na severu Kosova "nikome ne koristi" i da je "najvažniji dijalog". Dodao je da je pitanje proširenje za EU od velikog značaja, uprkos izazovu koju je pred uniju postavila ekonomska kriza.\nDelević: Razvili smo poverenje\nDirektorka kancelarija za evropske integracije Milica Delević ocenila je da je od decembra, kada je odlučivanje o statusu kandidata odloženo zbog problema u odnosima Beograda i Prištine, između Srbije i EU uspostavljen viši "nivo poverenja".\n"U pogledu ostvarivanja uslova mislim da je najjasnije da je od decembra u potpunosti zaokružen pravni okvir koji omogućuje primenu do sada postignutih dogovora u oblasti matičnih knjiga, katastra, slobode kretanja i u okviru toga se može proceniti kako se ti sporazumi primenjuju", kazala je ona.\n"Kada govorimo o integrisanim prelazima i regionalnom predstavljanju, razgovori o tome još uvek traju i treba da sačekamo da vidimo kako će to izgledati", dodao je.\nMilica Delević je istakla da je za dobijanje statusa kandidata neophodno razumevanje obeju strana u dijalogu Beograd-Priština, kao i uvažavanje različitih stavova zemalja članica EU.\nČlanstvo donosi trgovinske povoljnosti\nDelević je rekla da svaka zemlja koja pristupa Evropskoj uniji odustaje od posebnih sporazuma o slobodnoj trgovini, ali i da pristupanje trgovinskoj politici EU donosi povoljnosti novim članicama.\nOdgovarajući na novinarska pitanja po otvaranju konferencije "Srbija i EU - Kraj početka", Delevićeva je podsetila da Sporazum o stabilizaciji i pridruživanju (SSP) ne iziskuje od zemlje potpisnice da odustane od sporazuma o slobodnoj trgovini koje ima sa trećim zemljama.\n"Međutim, danom ulaska u EU zemlja koja ulazi priključuje se zajedničkoj trgovinskoj politici i odustaje od posebnih sporazuma o slobodnoj trgovini koje ima. U slučaju sporazuma o slobodnoj trgovini sa Rusijom čini mi se da je to manje isključiv izbor nego što se da predstaviti", kazala je.\nDirektorka Kancelarija za evropske integracije podsetila je da Rusija u trgovinskoj razmeni sa svetom učestvuje sa deset odsto, a EU sa 56%. "Danom kada Srbija uđe u EU i odustane od sporazuma o slobodnoj trgovini sa Rusijom, ona ulazi u režim sporazuma o partnerstvu i saradnji koji EU ima sa Rusijom", kazala je.\n"Kada su u pitanju stvari koje čine gotovo 80% razmene za Rusijom, a to su energenti, gotovo je ista uvozna stopa na gas i naftu u Srbiji u ovom trenutku kao što bi bila i u EU. Neke stvari bi bile povoljnije, ne bi se pojavljivala dva posrednika u smislu EU i recimo Ukrajine, nego bi to bila samo Ukrajina i samim tim cena energenata bi bila niža", dodala je ona.\n: Luksemburg za dodeljivanje statusa kandidata\n: Matejić: Uskoro obostrano prihvatljivo rešenje za Kosovo


Evropska godina kulturnog naslijeđa u Mostaru: Umjetničke radionice za najmlađe - EU Info Centar\nTokom 2018. godine, Evropske godine kulturnog naslijeđa, Evropska unija proslavlja raznoliko kulturno-historijsko naslijeđe u cilju promocije i otkrivanja različitih oblika zajedničkog naslijeđa i naglašavanja te značajne karakteristike koja stvara identitet jednog društva.\nUmjetničke radionice za djecu “Kulturno naslijeđe – prostor slobode” su organizovane u saradnji sa Forumom 2024 i Timom “Mostar – Evropska prijestolnica kulture 2024.” u okviru FEstivala Nove MOstarske ENergije (FENOMEN) 22. jula, povodom obilježavanja godišnjice obnove Starog mosta i kandidature grada Mostara za Evropsku prijestolnicu kulture 2024. godine.\nMirko Božić, pisac i profesor književnosti, voditelj književno-dramske radionice je rekao da je kultura najpozivitivniji aspekt jedne države te da kulturno naslijeđe predstavlja način na koji se država usklađuje sa kulturnim pejsažima Evrope i Evropske unije. “Iako politički još uvijek nismo članica Evropske unije, naša kultura je odavno dio evropske kulturne baštine”, Božić je rekao.\nLajtmotiv radionica je bio Stari most, svjetski kulturni spomenik i prostor umjetničke slobode kao i slobodnog promišljanja o kulturnom naslijeđu. Najmlađi Mostarci su imali priliku slikati Stari most, čitati i dramatizovati pjesmu “Emina” slavnog Alekse Šantića, kome je Mostar bio cijeloživotna inspiracija, te izrađivati tradicionalne servise za posluživanje kafe.\nUčesnici radionica su takođe saznali više o Evropskoj godini kulturnog naslijeđa, a najpažljivijma su uručene nagrade. Za njih, bila je to odlična prilika da iskažu svoju kreativnost i uživaju u procesu prevođenja značajanog kulturnog naslijeđa u umjetnički izražaj.\nEvropska unija je značajno doprinijela očuvanju kulturno-historijskog naslijeđa tokom proteklih godina, što će se nastaviti i nakon Evropske godine kulturnog naslijeđa, budući da je to jedan od ključnih segmenata sveukupne politike EU u regionu. U znaku Evropskog kulturnog naslijeđa, do sada je organizovano više od 2850 događaja na kojima je učestvovalo više od million ljudi širom Evrope.\nZa više informacija o Evropskoj godini kulturnog naslijeđa, molimo posjetite: http://europa.eu/cultural-heritage/about_en


"Gebruder Weiss" ostvario neto prihod od 1,24 mlrd EUR - Pluton Logistics\n„Gebruder Weiss“ ostvario neto prihod od 1,24 mlrd EUR\n24. marta 2015. 27. aprila 2017. marko\tDPD Austrija, eFulfillmen, Far Freight, Gebruder vajs, Gebruder Weiss, Gebruder Weiss Automotive Logistics, GWconsolution, inet logistics, INET TMT, Peter Kloiber, Peter Klojber, prevoz zbirne robe, Projects and Break Bulk, System Alliance Europe, tectraxx, Volfgang Nisner, Volfram Zenger Vajs, Wolfgang Niessner, Wolfram Senger Weiss, x vise, zbirni prevoz\nKompanija „Gebruder Weiss“, koja se bavi transportom i logistikom, u 2014. godini ostvarila je neto prihod od 1,24 mlrd EUR, što je oko 5% više u poređenju sa 2013. godinom. – Budući da je ekonomska situacija u Evropi teška, mi smo izuzetno zadovoljni ovim godišnjim finansijskim izveštajem – izjavio je Volfgang Nisner, predsedavajući u odboru.\nOsim uspeha u radu u svim oblastima poslovanja, kompanija „Gebruder Weiss“ je započela primenu važnih novina sa svojim budućim programom za poslovanje – „Agenda 2020“. Pod tim se podrazumevaju multimodalna rešenja za nove logističke koncepte, preko radne snage u budućnosti do integrisanja tehnoloških trendova u nove usluge. Takođe, tokom 2014. godine stručnjaci iz oblasti logistike su se zalagali za proširenje njene mreže širom sveta i nastavili strategiju razvoja na istok u vidu brojnih proširenja lokacija u centralnoj i istočnoj Evropi.\nStalno širenje mreže\nGlavni rukovodilac za finansije, Volfram Zenger-Vajs, izjavio je da je stalno širenje mreže u istočnoj Evropi i u zemljama centralne Azije predstavlja deo njihove strategije.\n– Ulaskom na rusko tržište i otvaranjem novih lokacija u Turskoj i Gruziji uspeli smo da popunimo geografsku prazninu u mreži tokom poslednje dve godine. Osim toga, sredinom 2014. godine kompanija se preselila u novo sedište i osnovala novi terminal za logistiku u Lauterahu u Vorarlbergu, a otvorila je i nove terminale u Velsu u Austriji i Sofiji u Bugarskoj. U 2015. godini se očekuje završetak nekoliko projekata. U filijali u Lauterahu se trenutno obavljaju dodatni poslovi modernizacije, a novo skladište za pretovar se gradi u južnoj Nemačkoj u Eslingenu. Takođe, stručnjaci za logistiku proširuju lokacije u Halu u Austriji, Brnu u Češkoj Republici i u Beogradu u Srbiji, a novi logistički objekat se gradi i u Dubaiju. Obim investiranja je sa vrednošću od 56,4 mil EUR na jednako visokom nivou kao i prethodne godine (2013: 60,1 mil EUR). Pored toga, kompanija je preuzela nekoliko objekata pod lizingom u Mađarskoj i Austriji u vrednosti od 24,4 mil EUR zbog niske kamate i na taj način je povećala obim poslovanja.\nVisoki udeo akcija je ostao skoro nepromenjen i iznosi približno 55,5%, a to kompaniji omogućava nezavisnost kada su u pitanju institucije za kreditiranje (2013: 56,5%). Broj zaposlenih se povećao prosečno za više od 4% na godišnjem nivou i sada ih ima 5.868 (zaposleni sa statusom stalno zaposlenih).\nRešenja za drumski transport i logistiku koja su stalno uspešna\nSa konsolidovanim prihodom od 826,3 mil EUR, oblast poslovanja vezana za drumski transport je povećala prihod u 2014. godini (2013: 800,3 mil EUR). – Potporni stubovi pozitivnog razvoja u ovoj oblasti poslovanja su stabilna partnerska mreža „System Alliance Europe“, pozitivne povratne informacije o robi koja se prevozi širom Evrope i proizvod zbirnog prevoza GW pro.line, kao i uspešno širenje usluga isporuke na kućnu adresu GW pro.line home u Austriji i dalje, u zemljama centralne i istočne Evrope – izjavio je Volfgang Nisner. Pomoću stručnog znanja koje je obezbedila kompanija-filijala „Far Freight“, kompanija „Gebruder Weiss“ je proširila obim transporta na Kavkazu, kao i u ostalim državama Zajednice nezavisnih država i otvorila je filijalu u Turskoj. Drumskim transportom je u 2014. godini prevezeno otprilike 10,6 miliona pošiljki.\nZato je fokus bio na rešenjima sa više oblika transporta i kompanija „Gebruder Weiss“ planira da proširi takvu vrstu poslovanja još dalje, ka azijskim zemljama. Uz nekoliko sjajnih projekata, odeljenje za logistička rešenja još jednom se poziciniralo u logističkog provajdera koji klijentima nudi kompletna rešenja. Tome su doprineli povećanje visoko-tehnološke specijalizacije u okviru brenda „tectraxx“, kao i rešenja „eFulfillment“ koja se primenjuju modularno na ceo lanac nabavke. Zbog povećanja zahteva klijenata došlo je do pozitivnog razvoja i na mladoj lokaciji za logistiku u Gruziji.\nAvio i brodski transport u razvoju\nOblast poslovanja vezana za avio i brodski transport je zabeležila porast od više od 12% sa prihodom od 287,7 mil EUR. U segmentu brodskog prevoza, usluga zbirnog prevoza „GWconsolution“ je, zahvaljujući standardizovanim nivoima usluge i ekspanziji direktnih maršruta brodskog prevoza, uspela da se dodatno učvrsti i da postigne povećanje od 20% u poređenju sa prošlom godinom (LCL: 433.000 kubnih metara). Takođe, u oblasti aviotransporta, kompanija je uspela da se povrati od pada u 2013. godini i zabeležila je porast od 10% sa 49.500 tona.\n– U Kini, kompanija je povećala konkurentnost u autoindustriji sa osnivanjem zajedničke kompanije „Gebruder Weiss Automotive Logistics“. Uz takvo stručno znanje možemo još bolje da odgovorimo na visoke zahteve klijenata u ovom važnom segmentu tržišta i da povećamo angažovanje u Kini – izjavio je odgovorni član odbora Hajnc Zenger-Vajs.\nUpravljanje velikim brojem složenih posebnih vrsta transporta u okviru nove oblasti poslovanja „Projects & Break Bulk“ i angažovanje u Kini ističu entuzijazam kompanije za inovacije na ovom polju. – Stalno širenje avio i brodske mreže, proizvoda i rešenja, kao i povećanje logističkih aktivnosti u Aziji čine centralne elemente naše strategije – izjavio je Hajnc Zenger-Vajs.\nUz prihod od 126,3 mil EUR u 2014. godini, usluga isporuke paketa kompanije „Gebruder Weiss“ (GWP), partner i deoničar u sustrijskoj kompaniji DPD, premašila je nivo prethodne godine uprkos jakoj konkurenciji (2013: 126,1 mil EUR). Tokom protekle godine usluga za isporuku paketa je proširila nacionalnu mrežu filijala za prijem i isporuku paketa za fizička lica do broja od 580 filijala. Uz veliki broj konsalting projekata u kojima se primenjuje inovativna logistika i uz fokus na oblast e-poslovanja, filijala „x|vise“ je uspela da poveća svoj udeo na tržištu.\n– Realizovali smo uspešne projekte e-poslovanja na tržištu B2C i napravili smo individualizovana veb-rešenja za naše klijente – izjavio je član odbora i rukovodilac odeljenja Peter Klojber. Dobit je zabeležila i kompanija „inet-logistics“ GmbH, a njeni sistemi za upravljanje transportom (TMS) širom sveta su se učvrstili na međunarodnom tržištu. Ova filijala je zabeležila rast od preko 18% uz konsolidovani prihod od 14,1 mil EUR. Kada je u pitanju sledeća poslovna godina, kompanija „Gebruder Weiss“ planira da poveća svoj udeo na tržištu i da se učvrsti kao privlačni dobavljač usluga i poslodavac.\n← „Fiat“ i dalje prvi – Lista najvećih izvoznika bez većih promena\nSremskomitrovački „I-Cargo“ pokreće proizvodnju sadnica →\nDobrodošli u Teksas! – Gebrüder Weiss otvorio filijalu u gradu El Paso\n7. marta 2022. 7. marta 2022. Milica Milosavljevic\nLothar Thoma novi direktor Air & Sea u kompaniji Gebrüder Weiss\n16. januara 2020. 16. januara 2020. marko\nGebruder Weiss: Regionalni rukovodilac Erih Šafer odlazi u penziju\n31. avgusta 2017. 31. avgusta 2017. marko


Prodaja nekretnina tokom korone | Užice online\nKako povećati šansu za prodaju stana\nProdaja stana proces je koji je za mnoge komplikovan i u normalnijim vremenima. Sa dolaskom globalne pandemije promenio se način na koji komuniciramo, socijalni kontakti su se smanjili, a finansijska neizvesnost postala veća, što mnoge obeshrabruje u kupovini ili prodaji nekretnine. Ipak, uz adekvatan pristup promocijistana, možemo povećati mogućnost prodaje. Predstavljamo vam neke od načina da stan tokom korone prodate u željenom vremenskom roku.\nUložite više u onlajn prezentaciju\nDobri stari marketing od usta do usta odavno je otišao u drugi plan, a sa širenjem globalne pandemije porasla je i onlajn prodaja svega, od odevnih predmeta do nepokretnosti. Ukoliko prodajete stan tokom korone od velike je važnosti da promociju preselite na internet, kreirajući što bolju onlajn prezentaciju stana, uz kvalitetne i detaljne fotografije i prisustvo na kanalima poput Vibera, Skajpa i Zuma. Na ovim kanalima možete biti u redovnom kontaktu sa potencijalnim kupcima i organizovati i onlajn razgledanje stana, zarad zdravstvene bezbednosti svih.\nDržite oglase otvorenim\nIako se mnogi u ovim ne predviđenim okolnostima pitaju da li je pravo vreme za kupovinu stana, mnogi gradovi u našoj zemlji i dalje imaju rastuću potražnju za nekretninama. Kada je u pitanju prodaja stanova Novi Sad je jedan od gradova najveće potražnje, pa ovo nikako nije period za odustajanje i pauzu ukoliko ste rešeni da prodate stan u ovom gradu. Umesto skidanja vaših oglasa, iskoristite vreme da odaberete najbolje platforme za oglašavanje, da unapredite opis vašeg stana u oglasu i učinite ga primamljivijim i detaljnijim.\nUredite stan i fotografije\nIskoristite ovo vreme blagog pada interesovanja za ulaganje u nekretnine, da unapredite stan koj iprodajete. Kada potencijalni kupac dođe u sveže okrečen i lepo uređen stan lakše će doneti odluku u kupovini, te ovim malim ulaganjem povećavate mogućnost brže prodaje. Fotografije za prodaju stana često napravimo u poslednjem trenutku, pred postavljanje oglasa, i one ne stvaraju adekvatnu sliku o stanu. Fotografišite stan podnevnom svetlu, uklonite sav nered iz njega i učinite da fotografije adekvatno dočaraju prostranost soba.\nGlobalna pandemija odrazila se na cene nekretnina širom sveta. Informišite se o potražnji i ceni sličnih nekretnina kao što je vaša i po potrebi korigujte cenu kako bi ona bila primamljivija potencijalnom kupcu. Razmislite o vašim motivima za prodaju stana. Ukoliko vam je cilj da novac uložite u kupovinu novog, promislite koliko bi ste vi bili spremni da date za novi stan – i vašu cenu prilagodite tome. Ukoliko prodajete luksuznu nekretninu na kojoj želite da ostvarite ozbiljniji profit, budite strpljivi. Informišite se o bankarskim kreditima i informišite zainteresovane potencijalne kupce o svemu što znate. Pojedine banke su tokom pandemije smanjile visinu obaveznog učešća za kupovinu stana, što mnogima može olakšati donošenje odluke o kupovini nekretnine.\nUkoliko svi vaši napori da samostalno prodate stan ne pokažu rezultate ili prosto nemate vremena da se adekvatno posvetite promociji, organizovanjem obilazaka stana za potencijalne kupce i korigovanju cene stana, ovaj zadatak možete poveriti profesionalcima, koji će raditi na prodaji umesto vas i promovisati stan na sopstvenim i ostalim oglasnim kanalima. Prednost angažovanja agencije u ovom periodu je i izbegavanje nepotrebnih socijalnih kontakata čime se izbegava rizik širenja zaraze koronavirusom.\nPromovišite svoj oglas na društvenim mrežama\nDruštvene mreže postaju dominantan kanal komunikacije, posebno sa stupanjem na snagu mera socijalne izolacije. Deljenjem oglasa za stan na društvene mreže ne samo da povećavate njegovu vidljivost, već stavljate i ljudima koje poznajete do znanja da prodajete stan. Mnogi ljudi skloniji su tome da nekretninu kupe od nekoga koga već poznaju, jer im takav prodavac uliva više poverenja, pa ovako možete saznati da li baš neko iz vašeg neposrednog okruženja želi da kupi stan. Osim toga, objave na društvenim mrežama korisno je podeliti više puta, u pravilnim vremenskim intervalima u razmaku od nekoliko dana, kako bi ste osigurali da veći broj ljudi vidi objavu. Zamolite vaše bližnje da joj povećaju vidljivost daljim deljenjem.\nNova normalnost ušunjala se u sve sfere života, pa tako i u oblast prodaje nekretnina. Ovo nikako ne treba da nas spreči u našim namerama i imajući na umu sve važne korake u promociji prodaje stana zasigurno ćemo doći do najpovoljnije prodaje po nas, u željenom roku.\nPingback: Trikovi i saveti za uređenje enterijera koji će prodati nekretninu - Idealni Dom


Uspješno se realizuje nabavka medicinske opreme vrijedne pet miliona eura\nCrnogorski zdravstveni sistem će do kraja godine biti bogatiji za još jedan linearni akcelerator vrijedan 2,2 miliona eura, a Program za rano otkrivanje raka dojke biće proširen na sjeverni i južni dio države. To je, u intervjuu za PR Centar, najavio ministar zdravlja Kenan Hrapović, ističući da je jačanje tehnoloških kapaciteta zdravstvenih ustanova imprativ Vlade i Ministarstva zdravlja...\nNovogodišnji intervju ministra Hrapovića za Nezavisni dnevnik "Vijesti"\nU intervjuu za "Vijesti" ministar zdravlja Kenan Hrapovic porucio da su crnogorski Ijekari puni znanja, profesionalni, posveceni sopstvenom pozivu...\nIntervju ministra zdravlja dr Kenana Hrapovića za portal Analitika\nZdravstveni sistem funkcioniše redovno i bez zastoja, čemu posebno doprinosi rad odgovornih ljekara i zdravstvenih radnika na svim nivoima, koji svoja znanja i vještine primjenjuju svakodnevno u najzahtjevnijim situacijama...\nIntervju ministra Šegrta dnevnom listu "Dnevne novine"\nZdravstveni sisitem je stabilan i svojim potencijalima sposoban da odgovori ogromnim svakodnevnim zahtjevima i potrebama građana Crne Gore za pružanjem zdravstvene zaštite. Dakle, priče koje se plasiraju u javnosti da je crnogoski zdravstveni sistem pred kolapsom, apsolutno su netačne i neutemeljene. One se, nažalost, „serviraju“ iz javnog zdravstvenog sistema, s namjerom da se izazove nesigurnost i panika među građanima. Onaj ko plasira ovakve informacije, za koje nema osnova, moraće i to sigurno snositi odgovornost...\nVelike nestašice ljekova bile su osnovni razlog zbog kojeg je Fond za zdravstveno osiguranje sklopio ugovor sa privatnim apotekama i to za tačno definisani vremenski period. Dobrom organizacijom i načinom rada Montefarma, državne apotekarske ustanove, čiji je to posao po zakonu i po osnivanju, nema nikakvih problema u snabdijevanju i ne očekuju se nikakve nestašice. Dok to tako funkcioniše nema protrebe za ponovnim potpisivanjem ugovora sa privatnim apotekama...\nIntervju ministra Šegrta dnevnom listu „Pobjeda“ na temu položaja zdravstvenih radnika u Crnoj Gori\nU fokusu Ministarstva zdravlja, kao što sam ranije rekao, svakako je podizanje kvaliteta života zaposlenih u zdravstvenom sistemu. Ponoviću svoju raniju izjavu da je to najteži i najodgovorniji posao, ali i najhumaniji...\nIntervju ministra zdravlja prof.dr Budimira Šegrta dnevnom listu "Dan"\nMinistarstvo zdravlja ne projektuje aktivnosti tako da prioriteno podrazumijevaju kadrovske promjene, već smo donijeli plan aktivnosti, shodno zadacima utvrđenim dokumentom „Strukturne reforme u zdravstvenom sistemu sa Akcionim planom za njihovu realizaciju 2015-2017. godine“...\nPrioritet Ministarstva zdravlja u narednom periodu je, što je i utvrđeno Master planom, usvajanje Nacionalne strategije za razvoj kvaliteta i bezbjednosti u zdravstvenoj zaštiti, izrada kliničkih smjernica, vodiča i protokola, te sistema otvorenog izvještavanja, monitoringa i analiziranja, u cilju poboljšanja bezbjednosti pacijenata i kontrole rizika, ističe Ministar zdravlja doc. dr Miodrag Radunović u pisanom intervjuu za Evropski reporter...


TEŽAK STATUS NOVINARA U RS Godinama rade na crno, imaju niske i neredovne plate | Srpska Info\nTEŽAK STATUS NOVINARA U RS Godinama rade na crno, imaju niske i neredovne plate\nAutor: Srna 03.05.2019. 09:57\nNovinari u Republici Srpskoj imaju veoma niske i neredovne plate, mnogi godinama rade na crno bez izgleda da legalizuju radno – pravni status, pa je jasno da je njihov meterijalni i ukupni društveni položaj izuzetno težak, saopšteno je danas iz Savez sindikata Republike Srpske.\n– Uzroci ovakvog stanja su višestruki, a jedan od razloga je i taj što zaposleni u medijima Republike Srpske, osim malobrojnih izuzetaka, nisu sindikalno organizovani, pa njihova prava iz rada postaju lak plijen neodgovornih i bahatih poslodavaca – ističe se u saopštenju povodom 3. maja – Međunarodnog dana slobode medija.\n– Ovo je prilika da još jednom pozovemo zaposlene u medijima Republike Srpske da se organizuju jer iskustvo govori da niko, osim njih, uz punu podršku Saveza sindikata Republiike Srpske, neće zaštititi njihova dostignuta radnička i sindikalna prava – ističe se u saopštenju.\n– Od izuzetnog je značaja da se u Srpskoj stvara ambijent za potpunu slobodu u radu novinara, te da na medije i novinare prestanu prijetnje i napadi, kao i svaki pritisak formalnih i neformalnih centara moći, kako bi informisanje bilo objektivno, pravovremeno i profesionalno u službi istine i svih građana – navodi se u saopštenju.


Srbija bez ambasadora u 24 zemlje - Kosova.Info\nHome SRB-BIH-HR Srbija bez ambasadora u 24 zemlje\nSrbija bez ambasadora u 24 zemlje\nSrbija nema ambasadore u čak 24 zemlje, među kojima je i Kina, koja važi za velikog saveznika i saradnika Srbije, kao i četiri države u regionu. Diplomata i bivši ambasador Srećko Đukić navodi za Nova.rs, da ovakva situacija u srpskim ambasadama govori o kadrovskoj krizi u našoj diplomatiji, da vlast nema poverenja da na te pozicije izabere one koji nisu bliski vlasti i Srpskoj naprednoj stranci, a svoje kadrove nemaju.\nU oktobru prošle godine 27 ambasadorskih mesta bilo je upražnjeno, a iako je od tada prošlo čak šest meseci, svega tri su popunjena.\nSrbija danas nema ambasadora u Kini, zemlji koja je jedan od najvažnijih partnera u srpskoj spoljnoj politici. Poslednji koji je bio na ambasadorskoj funkciji u toj državi je Milan Bačević, koji je sa te pozicije otišao 31. jula prošle godine.\nNi u većini država u najbližem okruženju Srbija nema diplomate najvišeg ranga. Upražnjena su mesta u Hrvatskoj, Albaniji i Severnoj Makedoniji, kao i u Crnoj Gori, odakle je srpski ambasador Vladimir Božović proteran.\nNa ovu poziciju Srbija ne želi da pošalje nekog drugog, a Božović je u izjavi za medije rekao da posao srpskog ambasadora u Crnoj Gori obavlja iz Beograda.\n“To ću i nastaviti sve dok to bude od mene tražila Srbija”, rekao je i on i dodao da od nove crnogorske vlade očekuje da povuče odluku o proterivanju.\nSudeći po podacima sa sajta Ministarstva spoljnih poslova, ambasadore namamo ni u Australiji, Brazilu, Indiji, Japanu, Libiji i Maroku, kao ni u Izraelu, Norveškoj, Svetoj Stolici i Češkoj. Diplomate najvišeg ranga Srbija nije poslala ni u Azerbjedžan, Belorusiju, Zambiju, Jermeniju, Koreju, Siriju, Tunis, Kuvajt i Kongo.\n“Srpska diplomatija usko vezana za vlast”\nSrećko Đukić, diplomata i bivši ambasador, navodi za Nova.rs da bi zamena ambasadora trebalo da bude priorodan proces, a da mi vidimo da problem postoji, te da to govori o kadrovskoj krizi u srpskoj diplomatiji.\n“Vlada se nikad nije pozabavila Ministarstvom spoljnih poslova i njegovom kadrovskom osposobljenošću. Naša diplomatija nije profesionalna, već je usko vezana za vlast i vladajuću partiju. Prosto, vlast nema poverenja da kao ambasadora pošalje nekog ko nije blizak SNS. Kada jedan ambasador ode, drugi bi trebalo da dođe za mesec dana, najduže šest meseci”, zaključuje Đukić.\nUpitan šta misli zašto nemamo ambasadora u Kini, on kaže da misli da vlast ne može da nađe svog čoveka za tu poziciju. Slično je i sa zemljama u regionu.\n“Vlast prvo šalje svoje ljude na ambasadorska mesta, a onda na red dođu diplomate. Oni koji bi hteli da odu u zemlje regiona, možda ne bi mogli da prođu kod domaćina. Najbolji primer je Vladimir Božović, koji je proteran iz Crne Gore i oni sada ponovo insistiraju da on ode. Da bi on tamo došao, to bi morao da odobri šef države, a svi znamo ko je tamo šef države”, dodaje Đukić.\nKako vlast vidi diplomatiju najbolje pokazuje primer Marka Đurića, koji je od novembra prošle godine ambasador u SAD-u. Đurić je, kao funkcioner SNS, prethodno bio direktor Kancelarije za KiM i savetnik predsednika države i nema nikakvo iskustvo u diplomatiji. /NovaS\nSrbija: Koliko ljudi je počistila Vulinova metla


Zakoni odložili odluku Svetske banke o kreditu\n23.01.2014. Svetska banka je odložila odlučivanje o kreditu Srbiji od 250 miliona dolara zbog toga što nisu usvojeni novi zakoni o privatizaciji i stečaju. "O kreditu Srbiji se neće odlucivati 27. februara, kao što je bilo planirano, zato što zakoni nisu usvojeni, ali od kredita se nije odustalo", rečeno je agenciji Beta u kancelariji Svetske banke u B...\nSutra protest metalaca SSSS i energetičara UGS\n23.01.2014. Samostalni sindikat metalaca Srbije i Granski sindikat industrije, energije i rudarstva UGS „Nezavisnost“ organizuju sutra, 24. januara 2014. godine, protest radnika preduzeća metalske industrije Srbije. Na protestu će biti zahtevano povlačenje iz skupštinske procedure predloga zakona o privatizaciji i stečaju, povlačenje iz procedure zakona ...\nDanas jednosatni štrajk upozorenja\n23.01.2014. Predstavnici Saveza samostalnih sindikata Srbije i Ujedinjenih granskih sindikata Nezavisnost organizovaće danas jednosatni štrajk upozorenja. Oni time žele da izraze nezadovoljstvo predloženim izmenama i dopunama Zakona o radu. Štrajk će se, kako se navodi u saopštenju organizatora, sprovoditi na radnim mestima u preduzećima i ustanovama š...\n22.01.2014. Ministarstvo privrede apeluje na radnike Želvoza da prekinu štrajk i poručuje da su za isplatu zaostalih zarada obezbeđena sredstva u Tranzicionom fondu. Ministarstvo privrede je, povodom radikalizacije štrajka u Želvozu, apelovalo na radnike da prekinu takav vid protesta navodeći da postoje rešenja i za to i sva ostala preduzeća u procesu...\nMadžar: Zakoni ključni za reforme\n22.01.2014. Zakoni o radu, stečaju i privatizaciji su ključni za sprovođenje reformi, izjavio je ekonomista Ljubomir Madžar. On je ocenio i da je za sprovođenje tih reformi potrebno jedinstvo Vlade. Madžar je u izjavi Tanjugu rekao da su reforme, koje predlaže ministar privrede Saša Radulović važne za privrednu realnost i dodao da je insistiranje na izmenama ...\nFirst << Previous 233234235236237238239240241 Next >> Last


Kako da RAZLIKUJETE PRAVI OD LAŽNOG MEDA, da li ćemo kilogram plaćati i po 2.000 dinara i šta pčelari preporučuju kao najbolje za jačanje imuniteta (VIDEO)\nJoš danas i sutra, ako dođete na Tašmajdan, imate priku da na tradicionalnom Međunarodnom sajmu pčelarstva nabavite prvoklasan med i druge pčelinje proizvode.\nOvaj sajam je jedinstvena prilika da Beograđani od eminentnih pčelara kupe provereno kvaliltetan med i drug proizvode i na taj način ojačaju imunitet, što je svima nama neophodno naročite jer smo već godinu i po dana u pandemiji korona virusa.\nI ekipa "Beograd na Blic" se nalazi upravo na Tašmajdanu, odakle ćemo vam prenti šta je sve u ponudi i kakve su cene.\nSa nama o tome, ali i o drugim važnim savetima koje treba da znate kada kupujete med, razgovara Slobodan Čumić, predsednik društva pčelara "Beograd".\nOn će nam reći i koja vrsta meda je najbolja za jačanje imuniteta, kao i to kako da razlikujemo pravi od lažnog.\nOrganizator sajma je Društvo pčelara “Beograd“, a pod pokroviteljstvom Skupštine grada Beograda.\nZAŠTO JE MED TOLIKO SKUP? Tegla će da košta i do 2.000 dinara, a kada čujete ova DVA RAZLOGA biće vam sve jasno\nNa našoj Fejsbuk stranici "Beograd na Blic" saznaćete uživo zašto u nekim prodavnicama med košta od 1.500 do 1.800 dinara i da li će biti novog poskupljenja.\nČitajte nas i lajkujte Fejsbuk stranici "Beograd na Blic". Uz nas ćete uvek biti u toku sa svim gradskim dešavanjima i brojnim zanimljivostima.\nBEOGRAD NA BLIC\n"BOLNICA SE PUNI SVAKI DAN" Dr Udovičić upozorava da su najugroženiji najstariji i hronični bolesnici, a otkriva i kada očekuje da će se SITUACIJA SMIRITI\nKomandant vojne kovid bolnice Кaraburma u Beogradu, pukovnik Ivo Udovičić, ocenio je da je epidemološka situacija sa korona virusom ozbiljna i da je starija populacija trenutno najugroženija.\n"Polazak u školu povećaće broj inficirane dece jer se omikron brzo širi": Dr Bekić dao važan savet roditeljima, a evo ko OBAVEZNO treba da dođe u kovid ambulantu\nKoordinator punktova za vakcinaciju na Beogradskom sajmu i tržnim centrima Zoran Bekić rekao je za RTS da je imunizovano nešto više od 58,8 odsto populacije, 3.120.000 stanovnika, a 33 odsto je primilo treću dozu. Ocenjuje da će polazak u školu povećati broj inficirane dece jer se omikron brzo širi. Ako dođe do pogoršanja epidemijske situacije, planiraće se i otvaranje kovid sistema na Sajmu, istakao je Bekić.\nSneg koji je juče za nekoliko sati napadao u Beogradu izazvao je totalni kolaps na ulicama glavnog grada, a na Zvezdari je zabeležen snimak na kome vozač udara u drugo vozilo jer ne uspeva da se zaustavi na zavejanoj ulici.\nNAJNOVIJI KORONA PRESEK Brojke u padu, ali prvi put više od 50% testiranih je pozitivno\nU poslednja 24 sata u Srbiji je na korona virus testirano 24.192 osoba, od kojih je 12.159 pozitivno dok je, nažalost, 32 osobe preminulo.\nPadaju i mladi i stari, bolnice zakrčene, najčešće povrede PRELOM KUKA: Ledeni dan u Srbiji, ako izlazite napolje, hodajte i vozite OVAKO (VIDEO)\nU Srbiji je osvanuo ledeni dan, temperatura u nekim delovima zemlje je minus 15 stepeni, mnogi trotoari po gradovima su okovani ledom, a Hitna pomoć beleži ogroman broj poziva zbog preloma.\n"DA LI SAM LUDAK? NISAM" Muškarac dovukao telo mrtvog ujaka u poštu: Optužuju ga da je to uradio da bi uzeo njegovu penziju: Nisam znao DA JE UMRO\nTRI NOVA SVEDOKA Evo ko će sutra dati iskaz u slučaju svirepog ubistva porodice Đokić\nKRAH VELIKE TROJKE Novak u problemu, Federer je prošlost: Da li je ovo zlatna šansa za Nadala da postane najbolji u istoriji?


Klačar: Očekujem sporazum vlasti i opozicije u oktobru\nPolitika Autor:N112. jul. 202119:06\nBojan Klačar iz Centra za slobodne izbore i demokratiju (CeSID) izjavio je da očekuje da će u oktobru biti potpisan sporazum između svih aktera dijaloga o poboljšanju izbornih uslova uz posredovanje članova Evropskog parlamenta, ako taj papir bude zadovoljio sve strane.\nNa pitanje N1 da li očekuje da u septembru dođe do pomaka u međustranačkom dijalogu pod posredstvom evroparlamentaraca, kao što je najavio predsednik parlamenta Ivica Dačić, Klačar je rekao da očekuje da ćemo u septembru imati određenu vrstu, ako ne finalne, a ono predfinalne verzije nacrta sporazuma koji bi trebalo da sadrži sve stvari koje bi bilo moguće unaprediti do narednih izbora.\n„Ne bih rekao da ćemo u septembru imati finalni dogovor između aktera, računajući da će biti potrebno neko vreme da se taj dokument revidira i dođe se do finalne verzije, ali možemo očekivati u septembru da ćemo biti blizu jednog rešenja za sledeće izbore i da u oktobru možemo da svedočimo nekoj vrsti potpisivanja sporazuma između svih aktera ako taj papir bude zadovoljio sve strane kojih je je u dijalogu jako puno“, rekao je Klačar u Danu uživo.\nSaznajemo: Sporazum vlasti i opozicije kreće 1. oktobra\nDačić: Na sastanku vlasti i opozicije bilo i ružnih reči\nSaznajemo: EP pravi dokument za slobodne izbore u Srbiji\nOn je rekao i da su mediji svakako najvažnija ili jedna od najvažnijih tema u razgovorima i da se čini da će se, ako se nađe neka vrsta zadovoljavajućeg rešenja na tu temu, da smo blizu postizanja dogovora. „Mediji na neki način boje čitave ove pregovore i dijalog i ako se nađe neki imenitelj u vezi s medijima možemo da računamo da smo bliže postizanju nekog dogovora“, istakao je Klačar.\nIstakao je i da, objektivno govoreći, sada malo znamo o tome kakva su rešenja na stolu. „I to, na kraju krajeva, nije loše. Iskustva sa prethodnim dijalogom, onim iz 2019.godine pokazuju da je konstruktivnija atmosfera kada su kamere isključene“, rekao je Klačar.\nDodao je da smo posle sastanka održanog 9. jula mogli da saznamo da je atmosfera bila konstruktivna što pokazuje da možemo da svedočimo nekoj vrsti unapređenja političke komunikacije za koju su zaslužni ljudi iz EP koji su uspeli da amortizuju polarizaciju koja postoji na srpskoj političkoj sceni.\nNa pitanje kako tumači izjavu Vladimira Orlića iz SNS da je ta grupa predložila da se na razgovore pozovu i predstavnici javnog servisa i REM-a, Klačar kaže da se taj predlog čini kao neka vrsta izlaska iz dogovorenog formata, pošto je on bio dogovoren tako da u njemu učestvuju političke organizacije.\n„Iz našeg ugla taj format je najbolji“, rekao je Klačar i dodao da to ne znači da mediji ne treba da budu uključeni u razgovore, ali da bi sa njima pre trebalo ddržati bilateralne sastanke – sa evparlamentarcima ili sa predsednikom skupštine.\nKlačar je naglasio da bi bilo dobro da iza sporazuma stanu akteri koji će na izborima da učestvuju, a da bi mediji i organizacije civilnog društva trebalo da budu konsultovani.\n„Ali nisam siguran da im je mesto da budu u neposredni akteri međustranačkog dijaloga“, kaže.\nObradović: Dijalog najbolji dokaz uspeha bojkota\nSvi zaključci dijaloga vlasti i opozicije na jednom mestu\nAleksić: Vučić poslao šljam poput Rističevića da uvredi EU\nNa pitanje da li će, ako dođe do predloga sporazuma u septembru biti dovoljno vremena za njegovu primenu do izbora, Klačar je rekao da bi, pre svega bilo dobro da bilo koje rešenje bude podržano javnom saglasnošću svih aktera koji su učestvovali u dijalogu, da ono bude javno garantovano od svih stranaka, kako u kasnijim fazama ne bi došlo do razlitičitih tumačenja.\nKaže i da je bolje dogovoriti se oko manjeg broja stvari a da iza toga jasno stanu svi politički akteri.\nŠto se samih rokova tiče, ističe da je teško pronaći optimalan rok da možemo da govorimo da su se poboljšali izborni uslovi. „Čini mi se da je dovoljno tih šest meseci“, rekao je Klačar i dodao da bi od toga tri ili četiri meseca bilo redovnog izveštavanja o aktivnosti stranaka, a da bi onda imali još dva i po meseca predizborne kampnaje.\n„Ako pogledamo polaznu tačku od koje se krenulo – potpunog nedostatka političke komunikacije, bio bi veliki uspeh ako bi bio postignut dogovor i ako bi on bio potpisan u oktobru. To bi čini se, bilo dovoljno vremena da dobijemo izbore sa punom političkom kompeticijom i da dobijemo izbore posle kojih bi debata bila nastavljena u mirnijoj atmosferi“, rekao je Klačar.\nUpitan da li vlast priznaje da uslovi moraju da budu bolji, rekao je da vlast učesćem u ovom i prethodnom dijalogu pokazala spremnost da razgovara o promenama u izbornom zakonodavstvu. Ovaj dijalog, ističe, pokazuje da i vlast i opozicija ima političkog interesa da se dođe do rezultata – SNS ima interes da dobije pluralistički parlament koji bi odražavao realnu sliku o političkom životu u Srbiji, a opozicija bi izašla iz teške situacije u kojoj se našla posle bojkota.\nUkazuje i da u svim međunarodnim izveštajima stoji da postoji ne mali prostor da se neke stvari unaprede u izbornom procesu u Srbiji, da su notirane kritične tačke i bilo bi dobro da se ti problemi otklone, pre svegaoni vezani s medijima i ulogom koju imaju funkcionrri tokom kampanje.\nNa pitanje da li smatra da je postignut napredak u odnosu na prve razgovore održane na FPN-u 2019. godine, on je ocenio da su ti razgovori bili velika propuštena prilika, jer su trebali da se dese u domaćem okruženju bez posredovanja evroparlamentaraca, kao i da su bili započeti na vreme.\nOcenio je da se u odnosu na tu propuštenu priliku sadašnji razgovori razlikuju po spremnosti i političkog volji obe strane da se neke stvari promene.\nTo ga, kaže svrstava u grupu blagih optimista po pitanju uspeha dogovora pošto i jedna i druga strana imaju politiki motiv da razgovori uspeju.\nBONUS VIDEO: Međustranacki dijalog uz posredovanje Evropskog parlamenta


Pregled klizišta | VAmedia - info portal\n02/06/2015 02/06/2015 Нема коментара на Pregled klizišta\nU skladu sa dopisom dobijenim od Ministarstva energetike i rudarstva, Odsek za vanredne situacije grada Valjeva je pripremio i poslao pregled klizišta na teritoriji Valjeva. Spisak je urađen u skladu sa propisanim procedurama koje je uradilo stručno lice iz Geološkog zavoda Srbije. Do sada je obrađeno 40 klizišta na teritoriji grada Valjeva, od kojih su 23 na seoskom, a 17 na gradskom području.\nVlada Japana je preko UNDP-a (Programa Ujedinjenih nacija za ravoj) donirala sredstva za realizaciju projekta: „Harmonizacija podataka o klizištima i obučavanje lokalnih samouprava za njihovo praćenje“.\nCilj projekta je inženjersko-geološko istraživanje i evidentiranje određenog broja klizišta na teritoriji 27 opština, koje su pogođene poplavama maja 2014. godine. Utvrđivaće se jedinstvena metodologija za istraživanje klizišta i procenu geološkog rizika, izrada geološke karte rizika, stvaranje jedistvene baze podataka o klizištima Republike Srbije, kao i jačanje kapaciteta Ministarstva rudarstva i energetike, Geološkog zavoda Srbije i lokalnih samouprava, s ciljem redovnog praćenja klizišta i smanjenja rizika od geološkog hazarda.


DRUGI OKTOBAR: Svetski dan energetske efikasnosti -\nDRUGI OKTOBAR: Svetski dan energetske efikasnosti\nSvetski dan energetske efikasnosti obeležava se 05. marta, u čast prvog sastanka svetskih stručnjaka, na temu energetske efikasnosti, održanog na ovaj dan 1998. u Velsu, u Austriji, na kome se razgovaralo o energetskoj krizi u svetu i njenim mogućim rešenjima.\nNa ovaj dan svako od nas treba da razmisli koliko racionalno troši energiju u svom domaćinstvu, na radnom i svakom drugom mestu, da ne narušava kvalitet života.\nSvakoga dana ljudi upotrebljavaju energiju u najrazličitije svrhe: za grejanje, hlađenje, osvetljenje, proizvodnju, zabavu itd. Načini na koji se energija koristi bitno utiču na našu okolinu i život, stoga je veoma važno ne samo da li štedimo energiju, već i da li je koristimo na najefikasniji način.\nVažno je napraviti razliku između dva pojma, koja se u poslednje vreme sve više upotrebljavaju, a to su upravo ušteda energije i energetska efikasnost.\nPočela prodaja sezonskih karata za Gradski bazen\nGRAD VRŠAC: Obaveštenje o upisu dece u vrtić\nDANI MLADIH VINA U GUDURICI: Nova vinska i turistička atrakcija Vršca\nAutor eVršac 3 marta, 2020\nDRUGI OKTOBAR: Havarija u Hemogradu, popodne redovno snabdevanje\nAutor eVršac 11 marta, 2020


Kosorić nije više ''građevinar'' - Sportske.net\nKosorić nije više ''građevinar''\nDosadašnji fudbaler Rada Aleksandar Kosorić dobio je raskid ugovora na štetu kluba, odlučila je Komisija za žalbe FSS.\nAleksandar Kosorić od srede nije više fudbaler Rada.\nKomisija za žalbe FSS usvojila je njegov zahtev za raskidom ugovora na štetu kluba, a razlog su bile neizmirene obaveze kluba sa Banjice prema ovom fudbaleru. Dvadesetpetogodišnji Kosorić je, tako, slobodan u izboru nove sredine.\nPodsetimo, Kosorić je u Rad stigao iz Partizana 2010. godine, gde nije uspeo da se nametne posle dolaska iz Slavije iz Srpskog Sarajeva.


UNS: Borba nema tehnološku sigurnost za štampanje lista Nova, Grafoprodukt prešao na druge ...\nUNS: Borba nema tehnološku sigurnost za štampanje lista Nova, Grafoprodukt prešao na druge …\nBeta 27. aprila 2021. 16:15\nŠtamparija Borba nije prihvatila štampanje dnevnika Nova jer nema „tehnološku sigurnost“ za štampanje još jednih novina dok se Grafoprodukt više ne bavi štampanjem listova, objavilo je danas Udruženje novinara Srbije (UNS).\nUdruženje je prenelo navode štamparije Borba da nisu dobili zvanični upit za štampanje lista u vlasništvu Junajted Medija (United Media).\n„Zvanično nismo ništa odbili ni prihvatili, jer zvaničnog upita nije ni bilo. U nezvaničnom razgovoru smo predočili naše mogućnosti“, rečeno je UNS-u u Borbi.\nIz te štamparije su naveli i da imaju „ograničene tehničko–tehnološke mogućnosti“, tako da od tri jednu dnevnu novinu štampaju na staroj mašini, koja nije u mogućnosti da odgovori na savremene zahteve.\n„To praktično znači da nemamo tehnološku sigurnost za štampanje još jedne dnevne novine“, naveli su iz štamparije Borba.\nUpitani da li uredjivačka politika medija u vlasništvu Junajted Grupe ima veze sa odlukom o štampanju lista Nova, iz Borbe su naveli da to preduzeće štampa novine i da se ne bavi uredjivačkim politikama.\n„Kod nas se štampaju dnevni listovi Večernje Novosti i Danas“, podsetili su iz štamparije Borba.\nUNS je preneo i navode direktora štamparije Grafoprodukt Gorana Radjenovića koji je rekao da nisu prihvatili štampanje lista Nova zbog „nedostatka proizvodnih kapaciteta, nastalog usled preusmeravanja štamparije na drugi proizvodni program“.\n„Do pre dve godine smo u mašinskom parku raspolagali i mašinom za štampu novina, a kojom smo mogli odgovoriti na zahtev za svakodnevnu štampu traženog tiraža lista Nova. Prevashodno zbog veoma loše finansijske situacije većine novina koje smo tada štampali a koja je u velikoj meri uticala na naše poslovne performanse, bili smo prinudjeni da mašinu prodamo i u potpunosti se preorijentišemo na drugi program štampe“, naveo je Radjenović.\nDodao je da je ta štamparija već imala probleme zbog uredjivačkih politika listova koje su ranije štampali a na koje je, kako je rekao, „uz izuzetak nekih lokalnih medija, slabo ko reagovao“.\n„Ono što se nama, kao malom i nezavisnom preduzeću, dešavalo u bliskoj prošlosti lično smatram glavnim razlogom zbog kojeg se niko ne usudjuje da preuzme posao štampe novina sa ‘nešto drugačijom’ uredjivačkom politikom“, kazao je direktor Grafoprodukta.\nIz UNS-a su naveli da od štamparija sa većim kapacitetom, poput Politike, Ringier Axel Springer i Kolor pres, nisu dobili odgovore na pitanje zašto nisu prihvatile da štampaju novi list.\nKompanija Junajted Medija (United Media) saopštila je ranije da te štamparije, uz različita objašnjenja, posle dva meseca pregovora nisu prihvatile štampanje lista Nova.\n„Od ćutanja, rečenice da ‘nemaju kapaciteta za taj posao’, preko ‘trenutno pokvarenih mašina’ nizali su se izgovori zašto ne žele a retki su oni koji su otvoreno izgovorili da se plaše reakcije vlasti“, naveli su iz Junajted Medije.\nPotom su pozvali premijerku Anu Brnabić i ministarku kulture i informisanja Maju Gojković da reaguju i učine sve kako bi se svim medijima omogućilo da na tržištu posluju pod jednakim uslovima.\nKompanija je 9. aprila najavila da pokreće list Nova, koji bi trebalo da izlazi šest puta nedeljno, dok će subotom izlaziti dvobroj.\nDeo Novog Beograda danas bez vode\nOd danas javni uvid u Plan regulacije Linijskog parka


Odložen sastanak predsednika Buša sa iračkim premijerom\nIrački premijer Nuri al-Maliki otkazao je za danas planirani susret sa američkim predsednikom Džordžom Bušom u Jordanu, na kojem je trebalo da razmotre mogućnosti za zaustavljanje sve žešćeg nasilja u Iraku. Ubrzo po dolasku u Jordan, Buš je razgovarao sa kraljem Abdulom, koji se nešto ranije sastao sa iračkim premijerom. Predsednikovu posetu prati dopisnik Glasa Amerike Skot Sterns, koji se javio iz Amana.\nPredsednik Buš trebalo je da se sastane sa iračkim premijerom i kraljem Abdulahom pre večere u palati Ragadan. Medjutim, Nuri al- Maliki je ranije danas već razgovarao sa kraljem, pa se predsednik Buš sastao samo sa Abdulahom, pre nego što su im se, na večeri, pridružili jordanski i američki zvaničnici. Predstavnici Bele kuće najavljuju da će se predsednik Buš i premijer Maliki sastati na radnom doručku u četvrtak ujutru, i da će zatim odgovarati na pitanja novinara.\nSavetnik u Beloj kući, Den Bartlet, kaže da promena rasporeda nema nikakve veze sa objavljivanjem poverljivog memoranduma Bele kuće, u kome je iskazana sumnja u pogledu kompetencije iračkog lidera. Njujork Tajms je, naime, danas objavio da je u memorandumu 8. novembra, američki savetnik za nacionalnu bezbednost Stiven Hedli izrazio ozbiljne sumnje u premijerovu sposobnost da kontroliše sektaško nasilje. Komentarišući taj izveštaj, visoki zvaničnici Bele kuće odgovorili su da je predsednik Buš uveren u al-Malikijevu odlučnost da se suoči sa ključnim izazovima u Iraku, odnosno pitanjima bezbednosti, ekonomije, političkog pomirenja i regionalne diplomatije.\nIako priznaju da predsedniku Bušu nije drago što je sadržaj memoranduma procureo u medije, mnoga od pitanja pokrenutih u toku dokumentu su već bila razmotrena u javnosti. Američki zvaničnici ističu da se većina preporuka iz tog memoranduma - realizuje. Na primer, oni kažu da premijer Maliki preduzima korake protiv onih u Ministarstvu unutrašnjih poslova i policiji koji podstiču versko nasilje. Irački lider takodje je podržao obnovu mandata multinacionalnih snaga UN u Iraku.\nPredsednik Buš je u samim SAD izložen sve jačem političkom pritisku da obezbedi veći napredak u Iraku, posebno posle gubitaka koje je njegova, Republikanska stranka pretrpela na kongresnim izborima početkom meseca. Veći deo predizborne kampanje odnosio se na rat u Iraku a neki opozicioni lideri iz redova Demokratske partije pozivaju na smanjenje broja američkih vojnika. Pre razgovora u Jordanu, predsednik Buš je ponovio da takva odluka počiva na vojnim komandantima koji se nalaze na terenu, a ne na političarima u Vašingtonu.\n«Nastavićemo da budemo fleksibilni i uvešćemo promene neophodne za uspeh u Iraku. Ali postoji jedna stvar koju ja neću uraditi. Neću da povučem naše trupe sa bojnog polja pre nego što završimo svoju misiju».\nDok razmatra promene američke politike u Iraku, Buš očekuje preporuke dvostranačke komsije sastavljene od zvaničnika ranijih administracija koji proučavaju to pitanje. Njihovi će predlozi verovatno obuhvatati i veće konsultacije sa iračkim susedima, uključujući Iran i Siriju. Upitan da li bi razmotrio direktne razgovore sa zemljama za koje sam kaže da pokušavaju da destabilizuju demokratski izabranu vladu Libana, predsednik kaže da je Irak suverena zemlja koja ima slobodu da vodi sopstvenu spoljnu politiku.\nIrački predsednik Džalal Talabani je ove nedelje posetio Teheran i razgovarao sa iranskim predsednikom Mahmudom Ahmadinedžadom i vrhovnim vodjom, Ajatolom ali Hameneijem. Ajatola je za nasilje u Iraku okrivio SAD i njihove saveznike ali je naveo da je Iran spreman da pomogne u uspostavljanju bezbednosti u Iraku ako vlada u Bagdadu to bude tražila.


Tag / Vanzemaljci / Vesti online\nPolicija u čudu: Na snimku olujnog neba uočen NLO?\nIstraživači Masačusetskog instituta za tehnologiju osmisli su neobičan metod kojim bismo vanzemaljskim civilizacijama mogli da otkrijemo naše prisustvo, ali i da im pošaljemo određene poruke.\nOvo je narod koji veruje da su vanzemaljci u ljudskom obliku (FOTO)\nNa sat vožnje od glavnog grada Brazila, Brazilije, nalazi se jedno od najduhovnijih gradova te zemlje "Dolina izlazećeg sunca" (Vale de Amancher).\nNemačka vlada: Ne pripremamo se za dolazak vanzemaljaca\nMisteriozni dopis: Ovo je najpregledaniji dokument FBI, a evo šta otkriva\nOd svih dokumenata američkog Federalnog istražnog biroa (FBI) dostupnih na internetu, najviše pregleda ima pismo od dva reda iz 22. marta 1950. godine, zvano Hotelov interni dopis.\n"Procureli" Pentagonovi spisi: Susret sa NLO koji je šokirao američke pilote\nOtkriven je izveštaj sa novim detaljima o susretu s NLO koji je šokirao pilote američke vojske iznad Tihog okeana.


SDS dopunio krivičnu prijavu protiv direktora RTRS-a\nSrpska demokratska stranka /SDS/ uputila je danas Okružnom javnom tužilaštvu Banjaluka dopunu krivične prijave protiv generalnog direktora Radio-televizije Republike Srpske /RTRS/ Draška Milinovića zbog, kako navode, zloupotrebe službenog položaja.\n"Iz izvještaja Glavne službe za reviziju javnog sektora Republike Srpske vidljivo je da je Milinović, mimo Programa javnih investicija Srpske za 2016-2018. godinu, izdvojio sredstva za projekat `Opremanje Radio-televizije Republike Srpske` u iznosu od pet miliona KM", navodi se u saopštenju SDS-a.\nU SDS-u smatraju da je Milinović realokacijom finansijskih sredstava, mimo odobrenog budžeta za javne investicije, izvršio krivično djelo zloupotrebe službenog položaja.\nIz SDS-a je saopšteno da se ova stranka na dopunu već ranije podnesene krivične prijave odlučila zbog osnovane sumnje da Milinović nije izvršio pravdanje utrošenih sredstava u iznosu od pet miliona KM za projekat "Opremanje Radio-televizije Republike Srpske", čime je počinio produženo krivično djelo zloupotreba službenog položaja.\nSDS očekuje od nadležnog tužilaštva da ispita dostavljene navode i da razmotri navode iz revizorskog izvješaja nedavno smijenjenog revizora Duška Šnjegote.\nU SDS-u navode da je "posebno simptomatična činjenica da je Šnjegota podnio ostavku na mjesto glavnog revizora samo nekoliko dana nakon što su mediji prenijeli informaciju da trpi javne pritiske zbog navoda iz revizorskog izvještaja".\n"Da li je i Milinović prijetio Šnjegoti zbog kritika na račun poslovanja RTRS-a na sastanku u jednom banjalučkom ugostiteljskom objektu krajem avgusta, o kome su mediji takođe pisali, ostaje da se vidi i da nadležno tužilaštvo ispita", navodi se u saopštenju SDS-a.\nMilinović: Projekat opremanja RTRS-a izvršen u skladu sa zakonom\nGeneralni direktor RTRS-a Draško Milinović rekao je da je projekat opremanja ove medijske kuće izvršen u skladu sa zakonom i poštujući sve propisane procedure.\nMilinović je naglasio da se dokazi za ovu tvrdnju mogu pronaći u Ministarstvu saobraćaja i veza i Ministarstvu finansija Republike Srpske.\nOn je rekao da o tome šta je cilj dopune krivične prijave, koju je protiv njega danas podnio SDS, najbolje svjedoči činjenica da generalni direktor RTRS niti ima nadležnost, niti može da utiče, a kamoli da izvrši realokaciju finansijskih sredstava iz Programa javnih investicija Republike Srpske.\n"Pozivam nadležno tužilaštvo da što prije preuzme dokumentaciju i o prikupljenim saznanjima obavijesti javnost", ističe Milinović i dodaje da SDS namjerno dezinformiše javnost jer i sami znaju kakve su procedure u vezi sa Programom javnih investicija u Srpskoj.